Božović: Žalba zbog Martinovićevih plagijata - NOVA portal\nBožović: Žalba zbog Martinovićevih plagijata\nPolitika Autor:Jelena Jelovac16. Sep. 202012:32\nBožović je u pisanoj izjavi naveo da su “desetine stranica sa Martinovićevim “plagiranim radovima izbrisane iz elektronskih izdanja Zbornika radova Pravnog fakulteta”.\nOn tvrdi da se to dogodilo dan nakon što je objavio da je Etička komisija Pravnog fakulteta u Novom Sadu zaključila “da je u redu što je Martinović plagirao svoje radove, jer je to učinio pre 2010. godine, kada nije postojao Kodeks o akademskom integritetu na tom fakultetu”.\nOsim žalbe, Božović je zatražio od uredništva Zbornika radova da mu dostavi odluku kojom su “Martinovićevi plagirani radovi izbrisani iz elektronskog izdanja Zbornika”.\nBožović je istakao da postoje dve mogućnosti kada je u pitanju “brisanje Martinovićevih radova” – ili je “neko falsifikovao jedan od najrenomiranijih časopisa u Srbiiji da bi zaštitio Martinovića” ili je “vođen nekakav tajni postupak, daleko od očiju javnosti, nakon kog je zaključeno da je Martinović ipak plagirao radove i doneta odluka da se njegovi radovi uklone”.\nAleksandar MartinovićBalša Božovićpravni fakultet u Novom Sadužalba


Izabranice Zorana Terzića izgubile su prva dva seta, a onda su priredile pravo iznenađenje i preokretom došle do prve pobede nad selekcijom Brazila u istoriji.\nNaše odbojkašice loše su započele ovosezonski Gran pri, pošto su poražene u sva tri duela u Rio de Žaneiru, ali iskoristile su već prvu priliku da isprave to.\nBio je ovo veoma neizvestan duel, što potvrđuje i činjenica da su se čak dva seta igrala na razliku, među kojima i odlučujući, u kojem su naše reprezentativke trijumfovale tek nakon šeste meč lopti.\nNajefikasnije u timu Srbije bile su Tijana Bošković sa 30 i Brankica Mihajlović sa 26 poena.\nOvom pobedom naše odbojkašice su pobegle sa začelja tabele, na kom se nalaze Nemačka i Belgija, jedine ekipe bez pobede do sada.\nNaredni meč izabranice selektora Terzića igraju u subotu od 11 časova (Kina), a već u nedelju ih očekuje selekcija Belgije od sedam časova po srednjeevropskom vremenu.\nPre mesec dana je obelodanjena vest da će Srbija, Bugarska i Rumunija biti domaćin Evropskog prvenstva za odbojkašice 2021. Ovog ponedeljka je stigla dopuna te vesti - četvrta država domaćin biće Hrvatska.\nTESTIRANO 688 UZORAKA Korona virusom zaraženo još 46 osoba u FBiH\nMoravički okrug: 21 novooboleli, u Čačku hospitalizovano 88 pacijenata


Većina američkih listova na prvim stranama donosi izveštaj o jučerašnjim promenama u sastavu osoblja Bele kuće. Portparol Bele kuće, Skot Meklelan, podneo je ostavku, a glavni savetnik i do juče zamenik, šefa osoblja, Karl Rov, oslobodjen je te i dela svojih drugih dužnosti. “Vašington Post” u svojoj analizi ovih smena piše da one odražavaju nastojanje Bele kuće i novog šefa osoblja, Džošue Boltena, da se administraciuja pregrupiše kako republikanska stranka ne bi pretrepela suviše velike gubitke na predstojećim kongresnim izborima u novembru. Jedan od najuticajnijih ljudi u administraciji, Karl Rov, je stoga oslobodjen rada na konkretnim političkim merama, od kojih mnoge, poput reforme sistema socijalnog osiguranja nisu bile uspešne, ali će se i dalje baviti dugoročnim političkim planiranjem i pripremama za izbore, navodi Post.\n“Njujork Tajms”, u članku u kojem analizira položaj novog nacionalnog direktora američkih obaveštajnih agencija, koji je uveden prošle godine kao deo odgovora na terorističke napade 11. septembra 2001, piše da su, pomalo neočekivano republiaknci I demokrate u Kongresu, jedinstveni u kritici načina na koji Džon Negroponte, prvi zvaničnik na ovom položaju, obavlja svoju dužnost. Tajms piše da su predsedavajući Odbora za obaveštajne aktivnosti Predstavničkog doma, Piter Hekstra, i vodeći demokrata u tom odboru, Džejn Harman, u nedavnom zajedničkom izveštaju upozororili da bi Negroponte mogao da završi ne kao efikasan koordinator rada obaveštajnih agencija već kao još jedan sloj velike, neplanirane i nepotrebne birokratije.\n“Vašington Tajms” prenosi izjavu predsednika nacionalnog komiteta Demokratske stranke i jednog od njenih predsedničkih aspiranata na izborima 2004. godine, Hauarda Dina, da demokrate žele bolju kontrolu granica od one koju pruža Bušova administracija i da će pogranična bezbednost biti jedan od prioriteta Demokratske stranke na novembarskim izborima. Tajms navodi da je ova izjava primljena sa priličnim iznenadjenjem i nevericom medju republikancima i citira komentar republikanskog kongresmena Stiva Kinga, iz Ajove, koji je rekao da bi, ukoliko Hauard Din zaista misli ono što je rekao, to stavilo demokratsku stranku udesno od predsednika Buša po pitanju imigracije.\nCene benzina u Americi nedavno su dostigle rekordni nivo od oko tri dolara po galonu. Cene su bile slične i u septembru prošle godine nekoliko nedelja pošto je uragan Katrina oštetio rafinerije i naftne platforme u regionu Meksičkog zaliva. Mejdutim, Čikaški “San Tajms” danas piše da neki analitičari predvidjaju da bi do leta cene benzina mogle da skoče i na četiri dolara za galon. Porast cena nafte i benzina, je, navodi “San Tajms” rezultat nekoliko faktora – strahovanja od mogućeg rata sa Iranom, jednim od vodećih snabdevača naftom, i političkih nemira u Nigeriji, drugom važnom izvozniku nafte. Pored toga, neke američke rafinerije su zatvorene zbog remonta i SAD trenutno koriste samo 86 svojih kapaciteta za preradu nafte. Dodatni faktor je i porast svetske potražnje za naftom, posebno u Aziji, navodi “San Tajms”.


falsivikat Архиве - Biznis i Finansije\nHome\tTags\tPosts tagged with "falsivikat"\nOd 2002. godine, kada je evro uveden u upotrebu, otkriveno je 19 miliona falsifikovanih novčanica ove valute nominalne vrednosti od 1,2 milijarde evra.\nSamo protekle godine, otkriveno je 770.000 lažnih banknota evra, rekla je portparolka Evropola Ina Mihajlova.\nS obzirom na to da su u januaru u opticaju bile 24 milijarde novčanica evra, Evropol smatra da je broj falsifikovanih banknota veoma nizak.\n“Za prošlu godinu, na milion pravih bilo je 30 falsifikovanih novčanica”, rekla je Mihajlova za internet portal RTS.\nMeđu falsifikatorima najpopularnija je novčanica od 50 evra, kojih među otkrivenim falsifikatima ima 37 odsto, a sledi banknota od 20 evra kojih je bilo 26 odsto.\nOd ukupnog broja falsifikata, oko 12 odsto su lažne novčanice od 100 evra.


Izjednačena trka uoči poslednje debate\nRepublikanski predsednički kandidat Mit Romni i predsednik Barak Obama nakon prve debate\nVečerašnja treća i završna predsednička debata, u Boka Ratonu u Floridi, biće usredsređena na spoljnu politiku\nIzveštač Glasa Amerke iz Bele kuće prenosi da se očekuje da u središtu pažnje bude Bliski istok.\nOd pogibije Amerikanaca u Libiji... do građanskog rata u Siriji... i iranskog nuklearnog programa, očekuje se da treća i završna debata donese nove okršaje i pokrene pitanja uloge Sjedinjenih Država u svetu. Predsednik Obama ističe svoje uspehe kao što su završetak američkog vojnog angažovanja u Iraku, smanjenje američkih snaga u Avganistanu, ubijanje Osame bin-Ladena i desetkovanje vođstva Al-kaide.\nGuverner Romni kaže da je predsednikova bliskoistočna politika „zamršena“. U pogledu drugih problema, kao što je trgovina sa Kinom, on obećava da će biti odlučniji od predsednika. Tokom druge debate, njih dvojica su se sukobila u pogledu postupanja administracije sa napadom na američki konzulat u Bengaziju.\n„Mnogo je dana prošlo pre nego što smo saznali da li je to bio deo spontanog protesta ili u stvari teroristički napad“, kazao je Romni.\n„Dan posle napada, guverneru, stajao sam u Ružičnjaku Bele kuće i rekao američkom narodu i svetu da ćemo da utvrdimo šta se zaista dogodilo i da je to bilo terorističko delo“, uzvratio je predsednik Obama.\nKako bi se Romnijeva spoljna politika razlikovala od Obamine još nije jasno, kažu pojedini analitičari. Danijel Server je analitičar u Visokoj školi za međunarodne nauke Univerziteta „Džons Hopkins“.\n„Kritikujući administraciju u pogledu Iraka, Avganistana, Irana, Romni je izneo malo različitih predloga u pogledu tih problema, a razlog za to je što je teško smisliti nešto bolje.“\nŠadi Hamid je direktor istraživačkog programa Centra „Doha“ u Institutu „Brukings“. On strepi od rasprave o postarapskom proleću i ulozi Sjedinjenih Država na Bliskom istoku.\n„Ima mnogo napada i mnogo preuveličavanja opasnosti od islama, bez stvarnog razumevanja ko su islamisti i razlika između pojedinih organizacija. Ne bih rekao da mnogo takvih nijansi dolazi iz javne rasprave.“\nKampanja je najvećim delom usredsređena na ekonomiju. Bez obzira na to, Romni će možda smanjiti dominaciju predsednika Obame u spoljnoj politici. Anketa CNN-a posle druge debate pokazuje da Obama ima malu prednost u odnosu na Romnija – 49 prema 47 odsto – u pogledu toga ko bi bolje vodio spoljnu politiku.


Cilus predavanja "Arhitektura u kontekstu" ~ Mreza Kreativnih Ljudi\nCilus predavanja "Arhitektura u kontekstu"\n14.2.16 arhitektura, desavanja, predavanja No comments\nGalerija Artteg, Trg republike 5\nSreda, 17. februar u 19:00\nOsnova i presek:\nArhitektonski opus Dejana Miljkovića i Jovana Mitrovića\nUčesnici: Snežana Ristić i autori\nBili su jako mladi i nedovoljno iskusni turbulentnih 90-tih kad su ulazili u prve realizacije. Jovan Mitrović je nekoliko godina živeo i radio u Rusiji, a Dejan Miljković je sarađivao sa Zoranom Radojčićem na projektu i realizaciji višestruko nagrađivane rekonstrukcije Jugoslovenskog dramskog pozorišta u Beogradu. Nemaju više svoj biro. Ugasili su ga 2014, posle 12 godina uspešnog rada. Sada sarađuju na projektima. Dejan Miljković je redovan profesor na beogradskom Arhitektonskom fakultetu, a Jovan Mitrović usmerava svoju profesionalnu karijeru ka konsultantskom i istraživačkom radu.\nJovan Mitrović i Dejan Miljković govoriće o svojim profesionalnim i ličnim opredeljenjima u arhitekturi, o saradnji, timskom radu, investitorima, nagradama, usavršavanju, odgovornosti, umeću pregovaranja… Moderatorka Snežana Ristić.\nArhitekti Jovan Mitrović i Dejan Miljković su 2002 osnovali zajednički biro koji se dvanaest godina uspešno bavio projektovanjem, inženjeringom i konsaltingom. Zajednički su isprojektovali, neke i izveli, objekte koji su dali svojevrstan pečat prvoj dekadi 21. Veka pobravši više puta sve najznačajnije strukovne i društvene nagrade. Tri GRAN PRIJA Salona arhitekture, Aprilsku nagradu Grada Beograda, godišnju nagradu Saveza Arhitekata Srbije, Nagradu Ranko Radović, kao i veliki broj nagrada i priznanja na iz oblasti arhitekture i enterijera na Salonu arhitekture. Na domaćim arhitektonsko urbanističkim konkursima su višestruki dobitnici prvih nagrada. Dobitnici su treće nagrade na međunarodnom konkursu za Beton Halu. Učesnici su na brojnim domaćim i međunarodnim izložbama . Danas sarađuju na projektima koji su započeti u zajedničkom birou. Pojedinačno ili u sastavu drugih timova uspešno nastavljaju svoje profesionalne karijere. Dejan redovni profesor i jedan od najcenjenijih profesora na Arhitektonskom fakultetu na Departmanu za Arhitekturu, a Jovan usmerava svoju profesionalnu pažnju ka konsultantskom i istraživačkom radu.\nNapomena: Predavanje je vrednovano sa 5 bodova za prijavljene učesnike, odnosno 10 bodova za predavače koji su članovi Komore i uvršćeno u Program obuke kontinuiranog (permanentnog) profesionalnog usavršavanja članova Inženjerske komore Srbije iz oblasti Nacionalnog programa za 2015.godinu.


Guverner Ducey: Od studenata koledža u Arizoni ne smije se zahtjevati da uzmu cjepivo COVID-19 i nose maske -- Plodovi društva -- Sott.net\nGuverner Doug Ducey izdao je izvršnu naredbu kojom se zabranjuje državnim koledžima i univerzitetima u Arizoni da zahtijevaju vakcinaciju i dokumente Covid-19 ili prisiljavaju studente da se testiraju ili nose maske na časovima u učionici.\n"Vakcina djeluje, a mi ohrabrujemo stanovnike Arizone da je prime. Ali to je lični izbor i treba da tako i ostane", rekao je Ducey u utorak, najavljujući naredbu. "Javno obrazovanje je javno pravo, a poreski obveznici ga plaćaju. Moramo da omogućimo studentima na našim javnim univerzitetima da se vrate učenju. Već su propustili previše učenja."\nDuceyjeva naredba izuzima studente medicine ili one koji rade sa pacijentima i ne sprječava fakultete da podstiču vakcinaciju i dobrovoljnu upotrebu maski ili da omogućavaju testiranje.\nNaredba se odnosi na Državni univerzitet Arizone u Tempe, Univerzitet Sjeverne Arizone u Flagstaff i Univerzitet Arizone u Tucson - zajedno sa koledžom primijenjenih nauka i tehnologije u Sierra Vista.\nPrema lokalnim medijima, čini se da je naredba republikanskog guvernera direktno povezana sa najavom Državnog univerziteta u Arizoni(ASU) u ponedjeljak da će studenti koji u avgustu stignu u kampus na nastavu biti potpuno vakcinisani.\nUniverzitet vjeruje da je "neophodno za zdravlje i dobrobit naše zajednice da se svi vakcinišu", kaže ASU.\nStudenti koji se ne slože sa otkrivanjem svog statusa vakcinacije ili iz bilo kog razloga ne mogu biti vakcinisani, će biti "obavezni da učestvuju" u tekućim "protokolima upravljanja zdravljem" - počev od svakodnevne zdravstvene provjere, Covid-19 testiranja do dva puta nedeljno, i nošenje maske "u svim zatvorenim i otvorenim prostorima u ASU kampusima".\nAko se ovo primijeni, biće u suprotnosti sa naredbama guvernera. ASU još uvijek nije dao komentar, a ažurirana pravila koronavirusa od ponedjeljka ostaju na njihovoj veb lokaciji.\nIako je nekoliko vakcina protiv koronavirusa široko dostupno u SAD, federalni regulatori su im odobrili samo hitnu upotrebu. Kao rezultat toga, mnoge države - kojima uglavnom upravljaju republikanci - su skeptične u pogledu odobrenja njihove upotrebe.\nMeđutim, u subotu je savezni sudija u Texasu odbacio tužbu preko 100 zaposlenih u bolničkom sistemu Houston Methodist, tvrdeći da privatni poslodavci imaju pravo da nalože vakcinaciju.\nZaposleni mogu "slobodno izabrati da prihvate ili odbiju vakcinu Covid-19", rekla je sudija Lynn Hughes, a ako odbiju, "jednostavno će morati da rade negdje drugdje".


U toku je konkurs za stipendiju sa praksom u Infostud grupi\nPetu godinu za redom, Infostud grupa dodeljuje stipendije studentima Visoke tehničke škole i Ekonomskog fakulteta u Subotici. Stipendija obuhvata novčani iznos od 30.000 dinara mesečno u periodu od godinu dana, praksu u nekom od timova u okviru kompanije, kao i mogućnost zaposlenja posle završenog fakulteta.\nOve godine, na praksu se primaju studenti IT usmerenja, menadžmenta razvoja proizvoda, sistem administracije i digitalnog marketinga.\nDo 12. novembra, na konkurs se mogu prijaviti studenti Visoke tehničke škole i Ekonomskog fakulteta u Subotici, bez obzira na smer i godinu studija.\nProsek ostvaren na studijama ne utiče na odluku o izboru kandidata, bitno je da student nije stipendista neke druge kompanije. Ukoliko ispunjavaju navedene uslove, kandidate očekuje selekcija HR tima koja podrazumeva zadatak i intervju.\nUkoliko ste zainteresovani, CV i dokaz o studiranju pošaljite na anja.balazevic@infostud.com, a više informacija o konkursu možete pronaći ovde.\nEkonomski fakultet u Subotici Infostud Mladi Visoka tehnička škola u Subotici


Press Online :: Društvo :: VAKCINA PROTIV RAKA ZA GODINU DANA Istraživači sa Stenforda testiraće lek i na ljudima\nOvo bi mogla da bude dobra vest za ljude obolele od kancera, zato što bi u najboljem slučaju za godinu do dve ovaj lek protiv raka mogao da bude dostupan svim pacijentima, a lečenje bi teklo bez hemoterapije.\nNaime, vakcina bi trebalo da isprovocira imuni sistem i nauči ćelije ubice da pronađu maligno tkivo i unište ga, što bi omogućilo izlečenje onkoloških pacijenata i u odmaklim stadijumima.\nKako piše sajt „Unilad“, vakcina se pokazala uspešnom u 97 odsto slučajeva kod miševa, a do kraja godine biće ispitana i na 35 dobrovoljaca koji boluju od kancera.\nStudija, koju je predvodio profesor onkologije Ronald Levi, pionir u oblasti imunoterapije raka, a čija laboratorija je razvila i uobičajenu hemoterapiju „rituximab“, objavljena je u stručnom časopisu „Science Translational Medicine“.\nLevijev tim tvrdi da je vakcina bila efikasna i kod miševa kod kojih je rak metastazirao po celom telu. On ističe da nova vakcina ne uzrokuje štetne nuspojave kod pacijenata koji se često pojavljuju kod drugih vrsta imunoloških simulacija, i da će biti finansijski isplativija od dosadašnjih tretmana. Neželjenih dejstava kod miševa je bilo malo, uključujući groznicu, a njenom primenom isključuje se primena hemoterapije.\nU dalje kliničko ispitivanje doktor namerava da uključi i obolele od limfoma, odnosno vrste raka koji napada prvo limfne čvorove.\nUkoliko eksperiment bude bio uspešan, Levi tvrdi da će moći da se koristi kod više vrsta tumora i da će s vremenom onkolozi davati injekcije obolelima pre operativnih zahvata kako bi sprečili ponovno pojavljivanje tumora.\nBorba imunog sistema protiv ćelija kancera je najnovije dešavanje u ovoj teškoj borbi protiv opake bolesti.\nDejstvo vakcine ispitaće se kroz dve studije. Svaki pacijent će uporedo sa ovom terapijom, koja će se sprovoditi dva puta tokom šest nedelja, primati i malu dozu zračenja. Za sada nije utvrđeno koliki će biti razmak između vakcina.\nDr Mičel Hermiston, koja se bavi imunoterapijom u jednoj bolnici u Kaliforniji koja se smatra pionirom u imunoterapiji, kaže za sajt „Unilad“ da bi vakcina potencijalno mogla da spase hiljade života.\nDirektor Instituta za onkologiju i radiologiju Srbije prof. dr Radan Džodić kaže da je imunoterapija budućnost onkologije i da nema lekova ni hemoterapija koje mogu da izleče rak kao ćelije ubice.\n- Lek provocira ćelije, koje inače brane telo od svega, pa i od zloćudnih tumora, tako da te ćelije nauče da prepoznaju zloćudne ćelije i eliminišu ih. Taj sistem je ključ i osnov u lečenju raka - objašnjava Džodić.\nKako kaže, ovo je budućnost u lečenju raka, ali ono što deluje na životinjama ne mora da bude efikasno i na ljudima.\nDve vakcine već isprobane\n- Ljudi moraju da znaju da je ovo još u ranoj fazi i da tražimo najbezbednije i najbolje rešenje. Dve vakcine koje ubrizgavamo napravljene su u sigurnim kompanijama i već su isprobane na ljudima. Sada ih testiramo u kombinaciji, jednu sa drugom. Imamo veliki problem sa kancerom i nećemo biti zadovoljni dok ne nađemo rešenje za sve obolele ljudi. Mislim da ćemo ovom vakcinom u budućnosti moći da lečimo sve vrste tumora - rekao je Levi.


Izašao na vidjelo novi snimak o korupciji u CG - BIGportal.ba\nSeptembar 16, 2019 Septembar 16, 2019 060\nPokret “Do slobode” dostavio je medijima snimak razgovora biznismena Duška Kneževića i osobe za koju tvrdi da je sekretar Vrhovnog državnog tužilaštva CG.\nSekretar Vrhovnog državnog tužilaštva Nenad Vujošević, navodno kaže da je novac koji mu je dao odbegli biznismen Knežević predao vrhovnom državnom tužiocu Ivici Stankoviću.\nU saopštenju Kneževićevog pokreta “Do slobode” se navodi da se Stanković, u zamenu za novac, “obavezao da prestane progon određenih inostranih klijenata Atlas banke”.\nIza pokreta “Do slobode” stoji Knežević, za kojim je raspisana crvena Interpolova poternica.\nMedijima su pored audio snimka dostavili i saopštenje za javnost u kome navode da je ovo samo jedan u nizu snimaka koji se odnose na korupciju u crnogorskom pravosuđu.\nNa dostavljenom snimku čuje se i kako osoba za koju u saopštenju tvrde da je Vujošević kaže da se Stanković ništa ne pita, moli Kneževića da ne objavljuje snimak, jer tvrdi da će Stanković jednostavno reći da mu on nije davao novac.\nKnežević na snimku traži od Vujoševića da utiče na Stankovića da bi se pustio njegov kum Dejan Sekulić i preti da će, ako se to ne desi, objaviti snimak.\nSekulić je uhapšen u avgustu, a Specijalno državno tužilaštvo sumnjiči trojicu bivših direktora Atlas banke da su mu, suprotno bankarskim procedurama, odobrili kredit od 365.000 evra, koji je narastao na dug od gotovo 600.000 evra.\nProtiv Kneževića se vodi više istraga Specijalnog tužilaštva koje se odnose na utaju poreza, pranje novca i zloupotrebu službenog položaja.Predsednik Atlas grupe – Knežević, izbegao je hapšenje odlaskom iz Crne Gore u Veliku Britaniju, čiji je takođe državljanin.\nVrhovni tužilac negirao\nVrhovni državni tužilac Crne Gore Ivica Stanković negirao je u nedelju uveče “sve tvrdnje” koje je izrekao sekretar crnogorskog državnog tužilaštva Nenad Vujoševic o navodnom podmićivanju prvog čoveka Tužilaštva te zemlje.\nStanković je u reagovanju pozvao nadležne državne organe da “preduzmu sve neophodne korake kako bi se utvrdila puna istina” u ovom slučaju.\n“Na ovakvoj režiji pozavideli bi svi svetski režiseri”, Stankovićev je komentar na snimak koji je objavio odbegli predsednik “Atlas grupe” Duško Knežević.


Peščanik Ratko iz Njegoševe - Saša Ilić - Peščanik\nPosted By Saša Ilić On 10/11/2021 @ 09:24 In Featured,Tekstovi | Comments Disabled\nStajanje Žena u crnom 10. jula 2021, foto: Peščanik\nNeko je možda pomislio da je došlo do zaravnavanja jasenovačke krive u javnom diskursu Srbije, ali jedan građanin se pobrinuo da je ponovo „podigne“, gotovo epidemiološki, plasirajući Komisiji za spomenike još jedan svoj predlog koji se ne može odbiti. Naime, predsednik Aleksandar Vučić je dozvolio svojoj građanskoj egzistenciji da se obrati pomenutoj komisiji sa predlogom da se novobeogradska (leva) obala Save, na potezu od Brankovog mosta do Gazele preimenuje u Obalu Jasenovačkih žrtava. Građanin Vučić se, dakle, dosetio da u javnosti niko nije pomenuo Jasenovac već nedelju dana i da je krajnje vreme da se napravi nešto veliko s tim sećanjem, koje se ovde rifrešuje na dnevnom nivou. A kada građanin Vučić primeti neki nedostatak u urbanoj infrastrukturi glavnog grada, on reaguje kao pravi aktivista, s tim da se njegovi predlozi, za razliku od pokušaja brojnih drugih aktivista, realizuju u veoma kratkom roku.\nRecimo, pokušaj aktivista Inicijative mladih za ljudska prava da se organizuje uklanjanje murala Ratka Mladića na uglu Njegoševe i ulice Alekse Nenadovića, naišao je na crveno svetlo u MUP-u. A to je i logično u kontekstu vladavine SNS-a i SPS-a, jer je skup bio planiran za 9. novembar – Međunarodni dan borbe protiv fašizma i antisemitizma, što se u Srbiji obeležava na drugačiji način od ostatka sveta. Zapravo, predsedniku Vučiću je, za razliku od građanina Vučića, važno da tog dana niko ne oskrnavi mural Ratka Mladića na pomenutoj lokaciji. I spreman je da ga brani silom, ako treba.\nNo ovde ipak postoji poveznica između ove dve ličnosti u jednom čoveku, dnevnog i noćnog Vučića, takoreći. A to je Jasenovac. Obojica bi se saglasili da je reč o topiku koji nadmašuje sve. On ima jak potencijal i uglavnom se koristi kada dođe do kolapsa ekonomske politike ili koncepta regionalnog pomirenja, pa čak i kulturne politike. Takođe, Jasenovac u Srbiji odavno funkcioniše i kao propagandna protivteža za Srebrenicu, tako da Ratko Mladić iz Njegoševe itekako ima veze sa budućom Obalom Jasenovačkih žrtava. Opstanak Ratka u Njegoševoj, odnosno u zvaničnoj politici Vučićevog režima, zavisi od što većeg broja gradskih memorijalnih markera koji će građane svakodnevno podsećati na zločine koji su u prošlosti vršeni nad Srbima.\nLeva obala Save, na koju su se naprednjaci iskrcali davnih dana, pretvorivši nekadašnji Spasićev paviljon (gde je bila smeštena bolnica u vreme Judenlagera – Semlin) u kancelariju svog mesnog odbora, trebalo bi sada da simbolično utvrdi neko drugo sećanje, a ne ono koje je nerealizovanim decenijskim projektom Memorijalnog centra Staro Sajmište bilo predviđeno. Ovaj predlog građanina Vučića savršeno se naslanja na nekadašnju intervenciju građanina Tadića, koji je nedaleko od neobeleženog mesta logora Staro Sajmište, otvorio Park Republike Srpske. Takođe lokalitet na levoj obali Save, koji bi sada trebalo da se poveže sa Vučićevom Obalom Jasenovačkih žrtava. Memorijalni centar Staro Sajmište može da pričeka. Uostalom, najavljen je drugi memorijalni centar, mnogo važniji, tzv. „svesrpsko svetilište“ koje će predsednik Vučić sa Miloradom Dodikom izgraditi u Staroj Gradiški.\nJasenovac u kulturi sećanja Vučićeve Srbije živi kao zahtev za resantimanom. Bilo da je reč o filmu, književnosti, spomenicima, ulicama, konferencijama ili aktivnostima institucija kulture. I sam građanin Vučić pominje svoju uspešnu saradnju sa stručnjacima iz Muzeja žrtava genocida koji su mu pomogli oko formulacije predloga. Oni koji poznaju rad Dejana Ristića, sadašnjeg direktora ovog muzeja, lako mogu da prepoznaju njegov autorski pečat u pojedinim paragrafima Vučićevog dopisa Komisiji: „Među nama je sve manje preživelih jasenovačkih zatočenika, kao i Beograđana koji su lično posvedočili zastrašujuće scene savskog priobalja u Beogradu prekrivenog leševima nevinih“. Direktor Ristić je u danima nakon Vučićevog podneska Komisiji za spomenike dodatno pojačao ovu sliku, kako bi pridobio podršku građana za Vučićevu inicijativu. „Leševi iz Jasenovca i sa čitave teritorije genocidne NDH stizali su Savom do te obale“, izjavio je Ristić u svom stilu, ne razmišljajući mnogo o slici zombi apokalipse koju je poslao u javnost. Uostalom, on je tokom avgusta uveliko pripremao podizanje jasenovačke krivulje u novembru, organizujući „kamernu izložbu“ u Narodnom muzeju u Beogradu, gde je u znak sećanja na masakr u Prebilovcima (1941) bila izložena zastrašujuća kolekcija slika ekshumacije posmrtnih ostataka i njihove sahrane početkom devedesetih godina, sa posebnim akcentom na dečijim kostima iz jame Golubinka u Hercegovini. Ovakav vid edukacije direktor Ristić je poslednjih meseci izveo u čitavom nizu biblioteka i škola u Srbiji (Vranje, Lebane, Vladičin Han, Surdulica), a sve to pod pokroviteljstvom Ministarstva prosvete, nauke i tehnološkog razvoja.\nNema odmora od istorije, bar ne onakve kakvom je vide Vučić i njegovi stručnjaci uključeni u kreiranje kulture sećanja i obrazovne politike u Srbiji. Deo te kulture sećanja je i „istraga poturica“ u Njegoševoj ulici, koja je fiksirana muralom Ratka Mladića. Zbog toga je Jasenovac dobio povlašćeni status ne samo u kulturnom modelu i formiranju nacionalnog identiteta, već je postao konstruktivni element u konceptu obrazovanja, do čijih rezultata ćemo tek doći kada generacije budu usvojile program plasiran preko Vučićevih udžbenika istorije i književnosti.\nDok ovo pišem, upravo stiže vest o hapšenju aktivistkinje Aide Ćorović koja je gađala jajima mural Ratka Mladića. Policajci u civilu, njih desetak, obrušili su se na građanku Ćorović koja je primetila duboku anomaliju u Vučićevom poretku i zato je hitnula jaje prema ratnom zločincu na muralu, kojim se nepoznati neko zahvaljivao generalovoj majci. Građani su mislili da se radilo o navijačkoj grupi, a zapravo je iza svega, kao i obično, stajao predsednik države sa kantom farbe i četkom. A sada i sa policijskim kordonom.\nLjubodrag Stojadinović – Crne košulje\nPesnik latinične Srbije - 03/01/2022\nURL to article: https://pescanik.net/ratko-iz-njegoseve/


Dino Radončić narednu sezonu u Saragosi – Reprezentacija.me\nDino Radončić narednu sezonu u Saragosi\n0 154 1 minut čitanja\nNakon sezone u kojoj je igrao, i to veoma dobro, na pozajmici u Gipickoi iz San Sebastijana, Dino Radončić se vratio u Saragosu, za koju će igrati naredne sezone, saopštio je španski košarkaški klub.\nRadončić je u Saragosu stigao prošlog ljeta, kada je potpisao četvorogodišnji ugovor, ali je odmah poslat na pozajmicu u Gipickou. Crnogorski reprezentativac je u Gipickoi na 36 mečeva u ACB ligi, igrajući prosječno 28 minuta, bilježio 10,9 poena, 5,6 skokova i 1,7 asistenciju po meču, za prosječan indeks korisnosti 13,6.\nZahvaljujući takvom učinku, 22-godišnje krilo naše reprezentacije je izabrano u najbolju petorku mladih košarkaša najjače lige Evrope.\nNajbolju partiju u dresu Gipicke odigrao je 14. marta u pobjedi protiv Valensije (78:60), kada je ubacio 18 poena, uz devet skokova, pet ukradenih lopti i tri asistencije za indeks 31. Taj meč je, vjerovatno, bio presudan da se u kvalitete Radončića uvjeri tadašnji trener Valensije Đaume Ponsarnu, koji je preuzeo upravo Saragosu.\nDruštvo Radončiću u Saragosi, koja je prošle sezone zauzela 13. mjesto u prvenstvu i nije igrala plej-of, između ostalih praviće bivši plej Budućnosti i reprezentacije Crne Gore, 39-godišnji Omak Kuk, koji je ljetos stigao iz Burgosa.\nSljedeća će biti šesta sezona Radončića u ACB ligi. Prošao je akademiju Reala, debitovao je za prvi tim, a u sezoni 2017/2018 je sa Madriđanima osvojio titulu u Španiji i trofej u Evroligi. Kasnije je na pozajmici igrao u Burgosu, pa Mursiji.\nNakon raskida ugovora sa Realom, sezonu 2019/2020 je počeo u Mursiji, ali je, nakon raskida ugovora sa Mursijom, drugi dio sezone igrao za Tenerife…\nRadončić je trenutno na pripremama reprezentacije Crne Gore na Zlatiboru, gdje se „crveni“ spremaju za pretkvalifikacije za Svjetsko prvenstvo, i turnir u Podgorici (12 – 18. avgust), gdje su rivali Danska i Island. Nakon četiri odigrana meča, dvije pvoplasirane selekcije izborila plasman u kvalifikacija za SP.\nDino Radončić dino radoncic saragosa\nRadončić: Volio bih da Crna Gora igra na Svjetskom prvenstvu, daćemo sve od sebe da tako i bude!\nRadončić pred meč sa Dancima: Njihov stil je mnogo “ludih” trojki, moramo da budemo spremni\nDino Radončić među najboljim mladim košarkašima španske lige\nRadončić: Razmišljao sam o kraju karijere


Web site Balinta Pastora : Članci : Balint Pastor: Situacija sa migrantima je pre svega bezbednosno pitanje\nBalint Pastor: Situacija sa migrantima...\nBalint Pastor: Situacija sa migrantima je pre svega bezbednosno pitanje\nDatum: 6. februar 2020. Izvor: Pannon RTV\nŠef poslaničke grupe SVM-a u Republičkom parlamentu je istakao da veruje da će srpska policija prebaciti ilegalne migrante sa graničnog prelaza Kelebija-Tompa do prihvatnih centara.\nBalint Pastor je naglasio da nije rešenje da prelaz zbog migranata danima bude zatvoren. Šef poslaničke grupe Saveza vojvođanskih Mađara je pre nedelju dana govorio o migrantskoj situaciji u srpskom parlamentu. Po njegovom mišljenju, uspeo je da skrene pažnju srpskih nacionalnih medija na trenutne uslove koji vladaju u Vojvodini.\nBalint Pastor, šef poslaničke grupe SVM-a: „Treba reći da u Beogradu, uprkos činjenici da je i u Beogradu značajno izražen problem sa migrantima, to nije svakodnevno pitanje, a u južnoj Srbiji i centralnoj Srbiji pogotovo. Ono što mi doživljavamo u naseljima kod Subotice, naseljima kod Kanjiže, naseljima kod Novog Kneževca ili u zapadnoj Bačkoj, to je za građane centralne Srbije nezamislivo, to je pitanje koje još nisu iskusili. Dakle, zbog toga je važno o tome govoriti u srpskom parlamentu, Još važnije u vezi sa tim govorom je da je policija nakon toga počela da radi svoj posao u Novom Kneževcu, Kanjiži i Subotici, tako da mislim da je dalo neke rezultate."


Lider ukrajinske opozicije: Iza odluka o vakcinama i TV kanalima stoji Vašington - Sputnjik Srbija\n10:32 04.02.2021 Preuzmite kraći link\nŠef političkog saveta ukrajinske „Opozicione platforme – Za život“ Viktor Medvedčuk optužio je vlasti u Kijevu da odbijaju da kupe rusku vakcinu „Sputnjik Ve“ (Sputnik V) kako bi zadovoljili Vašington. Kako je dodao, iza odluke kijevskih vlasti da uvedu sankcije opozicionim TV kanalima takođe stoje SAD.\n„Kada je ministar zdravlja Maksim Stepanov još u jesen prošle godine rekao da će Ukrajina uzeti u obzir sve vakcine, pa i rusku, bio je pozvan u američku ambasadu. I već na izlazu iz ambasade zajedno sa vršiocem dužnosti američkog ambasadora, ne Stepanov, već taj predstavnik Amerike u Ukrajini, je rekao da Ukrajina neće kupovati rusku vakcinu“, rekao je Medvedčuk.\nTakođe, dodao je da je stav Kijeva o vakcini posledica i toga što se on, jedan od lidera opozicije, dogovorio s Moskvom o isporuci ovog preparata.\nBez obzira na to što je dokazano da „nijedna od vakcina koje postoje u svetu – ni Moderna, ni Fajzer, ni AstraZeneka, nisu prošle treću fazu kliničkih ispitivanja u Kijevu su počeli da govore da ne može ruska vakcina jer je neefikasna“, naveo je Medvedčuk.\nKada je reč o odluci da se onemogući rad opozicionim TV kanalima, Medvedčuk kaže da je Zelenski to morao da uradi jer mu je sve vreme smetalo izveštavanje tih kanala, odnosno to što su iznosili istinu.\n„Da su u to umešane SAD ne sumnjam, jer je Vašington 2014. uveo spoljnu upravu. Ona se ‘odlično razvijala’ dok je na vlasti bio Petro Porošenko i predata je u nasleđe Zelenskom. I mada su mnogi verovali da je Zelenski neće realizovati posledice toga su postale još strašnije za Ukrajinu i ukrajinski narod“, rekao je Medvedčuk.\nPodsetimo, Zelenski je potpisao ukaz kojim na snagu stupa odluka o uvođenju sankcija na pet godina za nekoliko opozicionih TV kanala i poslanika opozicione stranke koji je njihov vlasnik. Iz Kijeva je potom stigla optužba da te kanale finansira Rusija.\nKanali ne mogu da emituju program, a dostupni su samo na Ju-tjubu.\nSankcije su uvedene protiv kanala „112.Ukrajina“, „NewsOne“ i „ZIK“ i poslanika „Opozicione platforme – za život“ Tarasa Kozaka. Prema rečima Medvedčuka, na tim televizijala radilo je ukupno 1.500 ljudi, od toga 643 novinara.\nMedvedčuk se osvrnuo i na upotrebu ruskog jezika, istakavši da se u kabinetu predsednika Zelenskog i u parlamentu govori ruski iako šef države igra na kartu podrške antiruskoj politici.\nDodao je i da u Ukrajini ruskim jezikom govorio oko 60 odsto stanovništva, iako istraživanja pokazuju manje brojke – od 35 do 47 odsto.\nvakcina, TV, opozicija, Ukrajina


Nadolazeće alternative i kreativna sloboda u Pečuju\nPočetna > 2021 > Nadolazeće alternative i kreativna sloboda u Pečuju\nKulturni život Pečuja, koji pokriva gotovo sva polja umetnosti, ima dugu istoriju. Još u srednjem veku je kralj Ludovik Veliki (Nagy Lajos király) ovde osnovao prvi univerzitet u zemlji a prvi festival igranog filma u Mađarskoj, smestio se ovde u urbanom okruženju prožetom filmskom kulturom, sve do 1983. godine. Istorijski grad, koji je bogat različitim arhitektonskim stilovima, galerijama, izložbenim prostorima, kulturnim pabovima, umetničkim enterijerima i otvorenim prostorima, umetnicima pruža nebrojene mogućnosti da se razvijaju prema visokim standardima. Poređenja radi, univerzitetski život ovde je takođe jedan od najraznovrsnijih u zemlji. Za mnoge, grad i njegova okolina sa planinama Meček, znači živeti po meri savremenog čoveka u modernom okruženju ali i u hramoniji sa prirodom. Ovako živopisno kulturno okruženje dobra je polazna tačka za vešte, kreativne ljude koji promišljaju umetnost, kao što je na primer kreativna zajednica Szabadkikötő (slobodna luka) Community Club u Kiralj ulici. Osim živog ugostiteljskog života u kulturnom centru koji je otvoren 2015. godine, Čaba Mata i njegovi prijatelji takođe pružaju prostor za stvaraoce i radionice.\nSzabadkikötő se nalazi u čuvenoj pešačkoj ulici Pečuja, u srcu grada, pored Trga Sene. Kada njen vlasnik Čaba Mata, koji je diplomirao na Univerzitetu Eötvös Loránd kao kulturni organizator, njegov cilj je bio da otvori biciklistički centar zajednice. Na početku Kiralj ulice, VeloSophie je postao prvi mađarski Bike Kichen, gde su se i lokalni biciklisti i biciklisti iz celog sveta mogli opustiti i doterati svoje bicikle, dok je mesto funkcionisalo i kao biblioteka i pružalo prostor za raznovrsne muzičke i likovne programe. Dakle lokalna i globalna društvena mreža se ovde krenula graditi znatno pre 2015. godine. Ostao je samo jedan korak odavde da se na mestu nekadašnjeg poznatog restorana Borostyán smesti današnji Szabadkikötő. Tako je prostor koji se postepeno nadovezao na tradicionalni i obnovio ga, prerastao je u modernu i funkcionalnu instituciju.\nCsaba Mata, generalni direktor LABOR – Socijalne zadruge, koja upravlja društvenim centrom Szabadkikötő, povezao se 2007. godine sa Laboratorijom za eksperimentalni kulturni prostor, formiranom u jednom od hangara fabrike Žolnai, koji je široko poznati građanski kreativni centar, još jednom potvrđujući ljubav prema stvaranju prostora zajednice. Sa osnivačem Laboratorije, Martonom Suhaiem, koji gaji kreativni duh i povezuje umetničke medije formalnim i neformalnim nitima, zajednički pravac se produbljuje i na tom polju.\nU početku su se želje i vizije uređenja enterijera u obliku slova L od 150 kvadratnih metara manifestovale na stilski neograničenom igralištu osmišljenom zajedno sa Fondacijom Retextil. Pored dizajna kancelarije, kuhinje, gostinske sobe, unutrašnje gostinske sobe, izložbenog prostora i terase, postavljena je i koncertna sala u kojoj su koncerti mogli da započnu „zahvaljujući dobrom položaju zvezda“, i zahvaljujući programskim grantovima. Kontinuirano građeni umetnički ateljei, radionice i vežbaonice obogaćivali su mogućnosti društvenog centra Szabadkikötő. U živahnom prostoru punom pozitivnih energija mogu se pronaći keramički studio, lokalni hip-hop sastav, muzičare elektronske muzike, civile iz Pečujske Bike Maffiás koji tamo svakog meseca spremaju hranu, civile iz Labor udruženja koji prave instalacije, programere društvenih igrara i mnoge druge.\nAgilan tim Laborovog slikanja svetlošću već dugo eksperimentiše sa bojama različitih zgrada i prostora i oni su od samog početka bili važni partneri na sada poznatom festivalu svetlosti Žolnai. Inicijator događaja, poznato lice Međunarodnog filmskog festivala Mediawave, Peter Pušker, takođe je deo tima, tako da Szabadkikötő takođe nudi prostor za dodatne programe van profesionalnih orjentacija. Festival osvetljava istorijske okruge i područje okruga Žolnai.\nOni ispunjavaju više od 10.000 kvadratnih metara prostora šarenim svetlom, dok DJ-evi puštaju muziku, a slikari mogu da vežbaju svoje veštine na svom terenu. Počeci događaja, koji takođe ima dugu istoriju, mogu se pratiti od 2000-ih, a višednevni muzički događaj može se povezati sa osvetljenjem čuvene „visoke kuće“ u Pečuju, koja je srušena.\nZahvaljujući statusu Evropske prestonice kulture 2010. godine Pečuj je obogaćen ogromnim nizom programa i dugoročnim razvojem, Takođe održava blisku vezu i podržava savremene originalne stvaraoce. Na primer, filozof-esteta Balaž Kovač / XRC, šef Odeljenja za elektronsku muziku i medije na Univerzitetu, koji vodi smer za multimedije i sa zadovoljstvom deli svoje znanje na radionicama tehno muzike.\nOve godine, Štamparija Drukker Community, koju su 2018. godine osnovali grafičari Eva Šomođi, Renata Biačič i njihovi prijatelji, takođe je deo posebnog miljea zajedničkog rada koji teče paralelno sa ugostiteljstvom. Umetnici u kolektivu Drukker stvaraju savremena dela koristeći stare metode štampe, i održavaju zanatske radionice za širu javnost. Mini festival Drukker, planiran u Szabadkikötő 2021. godine, takođe je jedan od najnovijih, originalnih pokretača i igranje sa ovim medijem koji se neprestano širi i oblikuje, za razliku od preovlađujućih fensi stilova neguje svoju originalnost.


Općina Tešanj u novom projektu koji finansijski podržava Vlada Švicarske\nU Sarajevu je 31. januara 2017. godine održana konferencija o unapređenju razvoja lokalne samouprave u organizaciji Ambasade Švicarske i UNDP-a u Bosni i Hercegovini. Tom prilikom je potpisano pismo saradnje na implementaciji novog MEG projekta - Projekat okolišnog i privrednog razvoja.\nOdabrano je samo 18 općina u BiH putem javnog poziva, na osnovu kvaliteta prijava i naprednosti stanja. Projekat je početno planiran za trajanje od četiri godine, a postoji mogućnost njegovog produženja.\nTokom prve faze projekat će pružiti podršku unapređenju privrednih zona, zaštiti okoliša, sektoru finansija, vodoprivrede, te saradnji sa privatnim sektorom u svrhu podrške otvaranju novih radnih mjesta. Ukupan budžet projekta je cca 22 miliona KM, a općine će moći koristiti razvojna sredstva od 4 miliona KM.\nPrema najavama općina Tešanj će biti u mogućnosti koristiti sredstva u iznosu od cca 500.000 KM za razvoj vodovoda i kanalizacije, pod uslovom da i sama obezbijedi jednak iznos za ulaganje.\nKonferenciji su prisustvovali Općinski načelnik i Predsjedavajući Općinskog vijeća Tešanj.


Ima li šanse za nove generacije na Balkanu: Mladi u rukama vladajućih elita - CdM\nPrema riječima Ognjena Markovića, eksperta projekta omladinske laboratorije za Zapadni Balkan, najveći izazovi za ekonomski razvoj regiona su: nedostatak poslovnog okruženja i investicija (stranih i domaćih); nedostatak otvaranja novih radnih mjesta i podrške mladim preduzetnicima te malim i srednjim preduzećima; neuključivanje mladih u proces kreiranja politika u pogledu ekonomskog rasta, kao i nedostatak osnaživanja politika zapošljavanja prema ranjivim grupama, osobama sa invaliditetom, mladima, Romima, ženama, itd.\nPored toga, kronizam kao jedan vid korupcije koja nagriza region, zajedno za manjkom ekonomskih sloboda te tržišnim barijerama koje prouzrokuju ogromne zastoje u razmjeni roba između zamalja regiona su takođe identifikovani kao prepreke ekonomskom razvoju ovih zemalja.\nStoga i ne čudi trend odlaska mladih i stručnih ljudi sa Balkana. Iako se primarno na ovaj problem gleda sa ekonomskog aspekta, postoje i drugi razlozi za ovakav trend koji sve više dolaze do izražaja. Javno zdravstvo, način na koji funkcioniše javna administracija, kao i loše prognoze za budući razvoj regiona takođe doprinose ovakvom negativnom trendu, smatra Mihailo Gajić, programski direktor Ekonomske istraživačke jedinice Libek iz Beograda.\nTome u prilog idu i podaci koji ukazuju na to da 61 posto mladih u dobi od 18 do 24 godine slaže se da je ono što okuplja građane Zapadnog Balkana važnije od onoga što ih razdvaja. Ipak, politike su te koje sprečavaju bolju saradnju između zemalja regiona. Drugim riječima, volja među mladima i uopšteno ljudima regiona za saradnju postoji, ali su toj saradnji uglavnom prepreka politike vladajućih elita.\nBilo kako bilo, ne smijemo zaboraviti da su EU integracije “dvosmjerna ulica”, uključujući EU sa jedne i zemlje Zapadnog Balkana sa druge strane. Postoji djelimična doza otpora daljem proširenju EU kod određenih članica Unije, a sa druge strane kod pojedinih zemalja zapadnog Balkana vrlo malo se čini na tom putu.\nPotrebno je da se “svi fokusiramo na suštinu, tj. donošenje EU standarda u regiju i prenošenja pozitivnih praksi iz drugih zemalja jer je i sam integracijski proces vrlo koristan, čak i u ovim teškim vremenima”, dodao je Marković.\nVlade regiona su pokrenule nekoliko inicijativa kojima su željeli pomoći svoje ekonomije i u tome su učestvovale i finansijske institucije. Pandemija je takođe stavila u fokus proces digitalizacije koji može doprinijeti razvoju ekonomija i općem progresu društva.\nMnogo je mladih ljudi koji su studirali vani i koji sa sobom donose prakse iz drugih zemalja i koji kao takvi mogu doprinijeti zdravijem razvoju društva. Potrebno je, takođe, unaprijediti kooperaciju za dijasporom jer njihov doprinos može doprinijeti razvoju ekoloških, odgovornijih i inkluzivnijih projekata, navodi Radisav Purić, mlađi analitičar za odnose s investitorima iz Georgesona.\nIstovremeno, regionalna saradnja ne samo da može doprinijeti razvoju privatnog sektora, tvrdi Slobodan Franeta, viši savjetnik u kompaniji Four Phi i predsjednik Globalne komunikacijske mreže iz Budve, nego i mladih ljudi uopšteno.\nNa kraju, ono što zabrinjava jeste činjenica da mlade generacije Zapadnog Balkana polako gube nadu u bolje sutra. Veliki dio mladih ne vidi napredak u svojim zemljama u narednih desetak godina. Ovome doprinosi politička nestabilnost u ovim zemljama i ovaj problem treba da bude adresiran prije nego što bude kasno za čitav region.\nTagsekonomski rast Evropska unija EU mladi nezaposlenost Vijeće za regionalnu saradnju (RCC) Zapadni Balkan\nšto se cg tiče, dovoljno je reći da sam se odselio za beograd, i upravo radim u IT sektoru. ne mogu da se požalim\nNema nikakvih šansi za mlade generacije,treba svi što prije da se odsele.\nŠto se aktuelne vlasti u CG tiče,rade sve ono za šta su optuživali bivšu sano 5 puta grđe. Oni su pokazali šta je nepotizam i partijsko zapošljavanje i to lica sa kriminalnim dosijeom i bez škole!\nKristijan Šmit od danas obavlja dužnost visokog predstavnika u BiH


Muska ekipa – OK Crvena Zvezda\nMuska ekipa, Vesti\nOdbojkaški klub Crvena zvezda je izdao Saopštenje koje prenosimo u celosti. Povodom informacija koje su se pojavile u pojedinim medijima, Odbojkaški klub Crvena zvezda ovim putem saopštava da je Nikola Meljanac, korektor i najbolji poenter Superlige u sezoni za nama, člannašeg kluba u skladu sa važećim ugovorom. Nikola Meljanac će i u narednoj sezoni braniti…\nCrveno-beli savladali Spartak i poveli 1:0\nCrvena zvezda – Spartak Ljig 3:0 (25:16, 25:18, 36:34) Kako se i očekivalo odbojkaši Crvene zvezde startovali su pobedom u četvrtinalnoj seriji plej ofa Banka Poštanska štedionica Superlige Srbije. U prvom meču na Banjici savladali su Spartak iz Ljiga 3:0.Prva dva seta Zvezda je apsolutno kontrolisala igru i rezultat. U prvom periodu ritam su davali…\nCrveno-beli slavili u poslednjem kolu Superlige\nCrvena zvezda – Takovo 3:0 (25:21, 25:19, 25:22) Odbojkaši Crvene zvezde pobedom su završili ligaški deo Banka Poštanska štedionica Superlige Srbije. U poslednjem kolu na Banjici su, za nešto više od sat vremena igre, savladali Takovo, ubedljivo 3:0. Meč su bolje otvorili gosti koji su do 9:9 bili ti koji su imali prednost od jednog…\nCrvena zvezda na Banjici dočekuje Takovo\nPoslednji ispit u ligaškom delu Banka Poštanska štedionica Superlige Srbije odbojkaši Crvene zvezde imaće u nedelju od 18 časova. Na Banjicu stiže Takovo, ekipa koju su u prvom delu sezone u Gornjem Milanovcu savladali ubedljivo 3:0. – Mislim das mo tada odigrali dobru utakmicu, nismo im dali da dođu do izražaja u bilo kom elementu…


• Vodna zadruga za zalivni sistem\nStaparskim zemljoradnicima predstavljen je projekat zalivnog sistema kojim bi trebalo da se upravlja po principu vodne zadruge, odnosno zajednice, koji se primenjuje u Holandiji i Italiji.\nPredviđenom izgradnjom zalivnog polja „Stapar” stvorili bi se uslovi za izbor jednogodišnjih i višegodišnjih poljoprivrednih kultura čije je uzgajanje složenije i zahteva primenu navodnjavanja. Zahvaljujući projektovanom zalivnom polju predviđa se veći profit po hektaru proizvodnje, a samim tim i otvaranje radnih mesta u Staparu. Ovaj projekat je jedinstven i po tome što je predviđeno da upravljanje zalivnim poljem bude po uzoru na farmersku praksu u Holandiji i Italiji. U tim zemljama ovakvim sistemima upravljaju vodne zajednice ili zadruge, te je zemljoradnicima koji su prisustvovali sastanku predloženo da se i oni organizuju u takozvanu vodnu zadrugu, navedeno je u saopštenju Gradske uprave povodom sastanka održanog u utorak u Staparu.\nSaradnici na projektu staparsim zemljoradnicima su predstavili prednosti koje bi mogle da se ostvare realizacijom projekta, a gradonačelnica Sombora Dušanka Golubović je istakla da bi i mali i veliki poljoprivredni proizvođači unapredili proizvodnju i postali konkurentniji na tržištu.\nProjekat izgradnje zalivnog polja „Stapar” nadležnie institucije ocenile su inovativnim i jedinstvenim, a uslovi za njegovu realizaciju ostvareni su zahvaljujući izgradnji sedam cevastih propusta ispod puta Stapar – Sivac u delu katastarske opštine Stapar. Grad Sombor je izgradnju cevastih propusta sufinansirao sa 11.327.248 dinara, a JVP „Vode Vojvodine” sa 14.000.000 dinara.\ntriletrip @ Sre, 11.03.2020. 07:00\ndruštvo dušanka golubović grad sombor gradonačelnica jvp vode vojvodine navodnjavanje poljoprivreda sela sombor stapar vodna zadruga vodna zajednica zalivni sistem zalivno polje\n• Štab o odbrani od poplava i epidemiološkom stanju\nRedovna sednica Štaba za vanredne situacije grada Sombora na kojoj je potvrđeno da na teritoriji Srbije nema obolelih od korona virusa.\nPredstavnik Zavoda za javno zdravlje Sombor, kako se navodi u zvaničnom izveštaju sa sednice Štaba, govorio je o epidemiološkom stanju na teritoriji grada Sombora. - Prema dostupnim podacima, broj obolelih od virusa gripa u opadanju, a u ovom trenutku nema evidentiranih obolelih od korona virusa, kako na teritoriji grada, tako i na teritoriji države - objavili su iz Štaba. Naveli su i da se u skladu sa situacijom u svetu, nadležne institucije nalaze u pripravnosti.\nČlanovi Štaba za vanredne situacije na sednici su razmatrali i usvojili izveštaj o radu u 2019. godini, kao i Plan rada Štaba za tekuću godinu. Predstavnici VD Zapadna Bačka i JVP Vode Vojvodine izvestili su o stanju spremnosti u sprovođenju mera u odbrani od poplava na teritoriji Sombora. Konstatovano da je stanje spremnosti svih subjekata koji učestvuju u sprovođenju mera odbrane od poplava zadovoljavajuće i da će se svakako redovno pratiti situacija na terenu.\nNadležni nisu objavili da li su se članovi Štaba za vanredne situacije bavili pitanjem rastućeg broja migranata u gradu, pograničnim naseljima i priobalju Dunava. Kapacitet Prihvatnog centra u Šikari, što je i potvrđeno iz Komesarijata za izbeglice i migracije, je od jesenas gotovo udvostručen, pa prijavljen boravak u centru ima više od 250 lica. Međutim, to je tek deo novopridošlih, tokom zime, na područje Sombora i okolinu, a koji su smešteni u različitim objektima. Susedna Mađarska svakog radnog dana prima dva lica u tranzitnu zonu. Nadležni državni organi procenjuju da na teritoriji Srbije boravi više od šest i po hiljada migranata.\nsavamajstor @ Sre, 26.02.2020. 00:15\nepidemiološka situacija jvp vode vojvodine komesarijat za izbeglice i migracije korona virus migranti prihvatni centar privreda šikara sombor štab za vanredne situacije vd zapadna bačka zavod za javno zdravlje - zzjz\n• Vode Vojvodine: Stručne službe prate situaciju


Ministar Đokić diplomirao na “Megatrendu”, gradonačelnik Sarajeva u Travniku - SrpskaLive\nHomeLokalMinistar Đokić diplomirao na “Megatrendu”, gradonačelnik Sarajeva u Travniku\n04.03.2019. 21:22 Lokal, Naslovna\nU zvaničnoj biografiji ministra industrije, energetike i rudarstva Republike Srpske (RS) Petra Đokića piše da je 1991. godine diplomirao na Ekonomskom fakultetu u Beogradu.\nOn je to prošle godine potvrdio i Centru za istraživačko novinarstvo (CIN), ali sa Ekonomskog fakulteta Univerziteta u Beogradu tvrde da Đokić nikada nije bio njihov student.\nNovinari CIN-a su otkrili da je Đokić, ustvari, diplomirao na Poslovnoj školi „Megatrend International Expert Consortium Limited“ u Beogradu.\nOsam godina kasnije, kad je već bio na funkciji predsjednika Narodne skupštine RS, Đokić je zatražio od Fakulteta za poslovne studije da mu prizna diplomu. Kako je ovaj fakultet bio pravni sljedbenik škole koju je on završio, ministru Đokiću je priznata diploma iz 1991. godine u zvanju diplomiranog ekonomiste u oblasti menadžmenta.\nGradonačelnik Sarajeva Abdulah Skaka je ranije za CIN potvrdio da je diplomirao na Ekonomskom fakultetu Univerziteta u Sarajevu, međutim on je diplomirao na privatnom fakultetu u Travniku.\nDanas u njegovoj biografiji piše da je diplomirao u Travniku, a magistrirao na Ekonomskom fakultetu u Sarajevu. U Đokićevoj i dalje stoji da je diplomirao na Ekonomskom fakultetu u Beogradu 1991. godine. (CIN)\nIdealna za proljeće: Jednostavna haljina za kojom su poludjele dame\nEvropska unija: 2021. ukida se pomjeranje sata


petak, 19 januar 2018 14:27\tNapisao Danilo Kocić\nVLASOTINCE (PanoramaPress) - Petnaestogodišnji Luka Petrović iz Leskovca, učenik Tehničke škole „Rade Metalac“ bio je najbrži u plivanju za Časni krst u Vlasini.\nOn je pobedio u konkurenciji 57 takmičara, među kojima su bile i dve devojke. Prisutne je pre plivanja pozdravio sveštenik Goran Dimitrijević, starešina vlasotinačke crkve, koji je podsetio da se na današnji dan Bog javio u tri lica – kao otac, sin i sveti Duh. U ime pokrovitelja manifestacije, opštine Vlasotince, zamenik predsednika opštine Boško Stančić pozdravio je najhrabrije u nameri da doplivaju do krsta u reci. „Bogojavljensko plivanje za krst u Vlasotincu postalo je manifestacija koja prevazilazi lokalne okvire i opština Vlasotince će i ubuduće podržavati ovakve skupove“, rekao je Stančić.\nNeposredno pre plivanja puštena su 33 goluba, kao simbol godina ovozemaljskog života Isusa Hrista. Tradicionalno dobroj poseti manifestacije Plivanje za krst u Vlasini ove godine pogodovalo je i vreme - temeratura vazduha bila je 10, a vode 2 stepena.\nPročitano 80 puta\tPoslednji put izmenjeno petak, 19 januar 2018 14:29\nViše iz ove kategorije « Danijela Radovanović: "Svi napukli svetovi", zbirka\tŠkola "Nikola Mitrović Kokan": 24 nagrade u Beogradu »


korona u Leskovcu | Novosti.RS\nTag korona u Leskovcu\nZA TRI DANA SEDAM PREMINULIH: Težak period za zaposlene u leskovačkoj kovid bolnici\nU LESKOVAČKOJ kovid bolnici umrle su još tri osobe, a u poslednja tri dana, uprkos naporima lekara, bitku sa virusom korona izgubilo je ukupno sedmoro pacijenata.\n29. 03. 2021. u 15:03\nOD početka imunizacije na teritoriji Jablaničkog okruga vakcinisano je 13948 osoba što predstavlja obuhvat vakcinacije od 7,02 odsto, saopštio je Zavod za javno zdravlje u Leskovcu.\nKOVID BOLNICA U LESKOVCU: Preminula još jedna osoba\nU poslednja 24 časa u kovid delu leskovačke Opšte bolnice umrla je još jedna osoba. Borbu sa virusom korona izgubila je sedamdesetčetvorogodišnja Leskovčanaka.\n07. 01. 2021. u 16:39\nKOD još 86 osoba sa područja Jablaničkog okruga laboratorijski je potvrđena infekcija virusom korona, a u leskovački Zavod za javno zdravlje (ZZJZ) je, u poslednja 24 časa, stiglo 405 rezultata uzorkovanih osoba.\nKAPACITETI kovid bolnice u Leskovcu su na izmaku, a broj zaraženih u odnosu na broj testiranih pacijenata sa teritorije Jablaničkog okruga se i dalje ne smanjuje.


RTCG - Radio Televizija Crne Gore - Nacionalni javni servis :: Politika :: SDP za razgovor i razmjenu argumenata\n20. 02. 2020. 11:16 >> 11:15 3\nZamjenik predsjednika SDP-a Raško Konjević kazao je da ta partija kao demokratska i reformska uvijek daje šansu i prednost razgovoru i civilizovanoj razmjeni argumenata.\nPoručio je da je građanska, multietnička i multikonfesionalna Crna Gora kapitalno dostignuće našeg društva.\nOn je povodom najnovijih političkih dešavanja ukazao da postojeći ambijent ne daje dovoljno prostora da se o temi Zakona o slobodi vjeroispovijesti razgovara jezikom argumenata i činjenica već da trenutno, kako je naveo, nažalost prevladavaju emocije i veoma često pogrešno tumačenje zakonskih odredbi.\nKonjević je, u Rožajama, kazao da je najbolji put za otklanjanje svih nerazumijevanja dijalog i da SDP, kao demokratska i reformska partija uvijek daje šansu i prednost razgovoru i civilizovanoj razmjeni argumenata.\nOn je najavio nastavak borbe SDP za bolji životni standard građana, za veću minimalnu zaradu, veće plate prosvjetarima, zaposlenima u zdravstvu i sektoru bezbjednosti, smanjenje akciza za gorivo i posebno u ovom trenutku za izmjene Zakona o PIO kojim bi se zaštitili najugroženija kategorija stanovništva, a to su penzioneri.\nOpštinski odbor SDP Rožaje je održao sjednicu odbora na kojoj je razmatrana aktuelna politička situacija u Crnoj Gori, kojoj su prisustvovali zamjenik predsjednika SDP Raško Konjević i generalni sekretar SDP Ivan Vujović.\nRaško Konjević Zakon o vjeroispovjesti\nVuksanović Stanković i Konjević podnijeli ostavke\n04. 10. 2020. 17\n"Nezavisnost CG najbolje se brani jakom ekonomijom"


Vesti iz BCBP, OEBS-ova nagrada Ličnost godine Sonji Stojanović Gajić\nVaša lokacija / Beogradski centar za bezbednosnu politiku / Aktivnosti / Vesti iz BCBP / OEBS-ova nagrada Ličnost godine Sonji ... /\nSonja Stojanović Gajić, članica Upravnog odbora Beogradskog centra za bezbednosnu politiku (BCBP), jedna je od tri dobitnika nagrade Ličnost godine koju dodeljuje Misija OEBS-a u Srbiji. Priznanje je dobila za posvećenost promovisanju civilnog nadzora nad sektorom bezbednosti u Srbiji i uključivanju mladih u reformske napore.\nZnačajni zadaci koji su Sonju Stojanović Gajić nominovali za nagradu bili su članstvo u Savetu Zaštitnika građana za rodnu ravnopravnost i kopredsedavanje Radnom grupom za Poglavlje 24 u okviru Nacionalnog konventa o Evropskoj Uniji. Podstakla je brojne inicijative koje se tiču bezbednosti, među kojima se ističe program stažiranja u BCBP i drugi programi koji omogućuju mladima u Srbiji da rade istraživanja i budu uključeni u reformske aktivnosti.\nUz Sonju Stojanović Gajić, nagrađeni za 2019. godinu su: Bojan Cvejić, izvršni direktor i glavni urednik internet portala dnevnog lista Danas i Aleksandar Ivanović, direktor udruženja građana Monitor iz Novog Pazara. Bojan Cvejić nagradu je dobio za razvoj dnevnih novina Danas u digitalnom okruženju. Aleksandru Ivanoviću iz udruženja Monitor iz Novog Pazara OEBS dodeljuje nagradu za obrazovanje mladih u oblasti vladavine prava.\nPovezane teme:OEBS, nagrada, Sonja Stojanović Gajić


Portugalci sutra započinju put na Euru, a prvu utakmicu protiv Mađarske najavio je selektor Fernando Santoš.\nPortugalski selektor Fernando Santoš vjeruje u svoju ekipu pred početak puta na Evropskom prvenstvu. Ističe da njegova ekipa ima najviše moguće ambicije, te da posjeduje kvalitet s kojim se može boriti protiv svakog rivala.\n“Očigledno smo jedan od favorita za osvajanje Evropskog prvenstva i jasno je da ukoliko ne prođemo u eliminacionu fazu takmičenja da će to svako doživjeti kao naš veliki neuspjeh, ali je ne vjerujem da će se to nama desiti. Ljudi imaju pravo da sumnjaju, međutim smatram da mi imamo previše kvaliteta da bismo doživjeli takav scenario”.\n“U našim je rukama sve na ovom takmičenju. Postićemo onoliko koliko budemo dobro igrali. Iskoristićemo svoj kvalitet, organizaciju i pristup igri, te se dobro pripremiti za svaku od utakmica. Portugal ima sposobnost da se bori sa svakom od timova i mi ne krijemo da imamo najviše ambicije na ovom Euru” – zaključio je Fernando Santoš.\nPrvu utakmicu Portugalci će sutra odigrati s Mađarima od 18h, a potom ih četiri dana poslije čeka duel s Njemačkom, te potom s Francuzima.\nPrethodni članakDešan zna u kojim dijelovima terena će se sutra voditi najveća bitka\nNaredni članakAlen Jurilj za MeridianSportBH: “Nadam se da ćemo proći, bez obzira koga izvučemo”


Deaktiviranje bombe sutra od osam do 10 sati, upozorenje sirenama\nM. K. 4. februara 2017. 15:13\nAvionska bomba iz Drugog svetskog rata pronađena na gradilištu Beograda na vodi biće bezbedno deaktivirana sutra pre podne, upozorio je Sektor za vanredne situacije MUP-a Srbije.\nU periodu od osam do 10 sati biće obavljeno neutralisanje bombe, koje će trajati samo 10 minuta, a prethodiće mu upozorenje sirenama, navedeno je u saopštenju.\nBomba je nađena na devet metara dubine, ima oko 500 kilogramag, od čega je 250 kilograma eksplozivai hemijski upaljač, pa ne sme da bude pomerana nego će biti bezbedno uništena na licu mesta.\nTakođe, iz zone navedenih i okolnih ulica preventivno će od subote u ponoć biti uklonjena parkirana i zatečena vozila, ukoliko ih vlasnici na vreme sami ne pomere.\nTragedija: Dva radnika poginula na gradilištu „Beograda na…\nVerovali ili ne: O „Beogradu na vodi“ sanjaju i Amerikanci\nUklonjena vozila nalaziće se na parkingu Centra Sava.\nSve navdene mere važe za nedelju od osam do 10 sati.\nBeograd na vodideaktiviranje bombe\nTragedija u Nišu: U požaru u stanu poginula žena, sin…\nInsajder: Beograd na vodi preuzima hotel Bristol, vojni…\nSvečano otvorena stambena zgrada u „Beogradu na…\nLokalizovan požar u jednoj od kula „Beograda na…\nEvo kada stižu prvi gosti u apartman St. Regis u Beogradu na…\nUZBUNA: Na gradilištu Beograda na vodi pronađena bomba!


FIFA: Ruski fudbaleri nisu dopingovani - Sputnjik Srbija\n17:03 26.06.2017 Preuzmite kraći link\nFudbaleri ruske reprezentacije prošli su testiranje na doping pre Kupa konfederacija i svi rezultati su negativni, izjavio je direktor za takmičenja FIFA Kolin Smit.\n„Svi ruski fudbaleri su prošli test, rezultati su negativni“, rekao je Smit.\nNešto ranije je britanski list „Dejli mejl“, pozivajući se na imejlove u koje je imao uvid, saopštio da su svi članovi ruske fudbalske reprezentacije koristili doping za vreme Kupa konfederacije koji se od 17. juna do 2. jula održava u Rusiji.\nList je optužio i druge ruske sportiste da, navodno, i dalje koriste doping i nekažnjeni učestvuju na međunarodnim takmičenjima.\nPored toga, Međunarodni olimpijski komitet najavio je da će na jesen uvesti sankcije Rusiji zbog kršenja antidoping pravila na Olimpijskim igrama 2014. godine u Sočiju.\ndoping, test, fudbal, FIFA, Rusija


ZZŠ-URS: Intezivni radovi na prolećnom uređenju Kragujevca | Ritam Grada - vesti Kragujevac\nZZŠ-URS: Intezivni radovi na prolećnom uređenju Kragujevca\nNa konferenciji za novinare u kancelariji ZZŠ-URS predsednik Saveta za infrastrukturni razvoj grada Zoran Jovanović je govorio o realizaciji predizbornog Programa daljeg razvoja Kragujevca Veroljub Verko Stevanović ZZŠ-URS od 2012.godine u oblasti infrastrukturnog razvoja kragujevačkih mesnih zajednica. Jovanović je istakao da je posle zimske sezone veliki broj kolovoza i trotoara oštećen i da je kišni period odložio radove na održavanju i rekonstrukciji kragujevačkih saobraćajnica i ulica. On je najavio da će grad intezivirati radove u kvartovima u kojima je izvršena rekonstrukcija gasne mreže, fekalne kanalizacije i vodovodne mreže, poput ulica: Kapetana Lukića, Andre Marinkovića, Laze Marinkovića, Mišarskoj i Spasenije Cane Babović. Prema njegovim rečima bilo je dosta intervencija na toplovodnoj mreži, što otežava drumski i pešački saobraćaj, tako da je potrebno izvršiti sanaciju i tih trasa, uz redovno održavanje vertikalne i horizontalne signalizacije.”Takođe, od izuzetne važnosti za bezbednost saobraćaja u gradu je i održavanje javne rasvete i lokalna samouprava je dužna da je dovede u ispravno stanje. Održavanje javne rasvete je povereno „Elektrošumadiji“, s tim što je to preduzeće vlasnik stubova javne rasvete i primetno je da veliki broj sijalica ne radi zbog zastoja u održavanju i nabavci materijala. Situacija se u poslednjih 15 dana popravlja i lokalna samouprava očekuje normalizaciju u održavanju te funkcije”, naglasio je Jovanović. On je najavio i uređenje zelenih površina u gradu, prolećno sađenje rasada i zanavljanje drvoreda u gradu, kao i sređivanje zelenih površina pored saobraćajnica u Spomen parku Šumarice. U planu je i uređenje parka kod jezera “Bubanj”, koje podrazumeva pre svega popunu zemljom i izradu pešačkih staza, dok će ograde parka kod centralne gradske pijace biti rekonstruisana.\nPoseban problem u gradu su autobuska stajališta koja su u jako lošem stanju, naročito ona koja su data na “Futuri”. Jovanović ne spori da je tih 19 stajališta pre šest godina izgledalo reprezentativno, ali “Futura” nije ispoštovala obavezu održavanja i grad je prinuđen da raskine ugovor sa tom firmom. Jovanović je rekao da će održavanje stajališta biti povereno Gradskoj agenciji za saobraćaj, najavivši postavljanje novih stajališta po sistemu poveravanja. “U fazi izrade je i dokumentacija za dečije igralište u ulici Srete Mladenović, iza „Dubrovnika“. Grad će izgraditi igralište po evropskim standardima, sa kvalitetnom podlogom i rekvizitima. Neka od postojećih igrališta biće sređena , poput onih u naseljima Uglješnica, Višnjak i Bubanj, dok će ostala biti obuhvaćena redovnim održavanjem”, rekao je Jovanović.\nOn je najavio i privremeno rešavanje problema parkiranja kamiona na potezu Stara zvezda-Erdeč do konačne izgradnje kamionskog terminala, dok će do početka druge polovine maja biti izvršena dilatacija mosta kod “Zvezde”. Jovanović je istakao i značaj uređenja vodotokova, posebno reke Uglješnice čije bi uređenje rešilo problem kišne kanalizacije iz ulice Save Kovačevića.\npitbul Apr 27, 2013 at 22:54\nnemoj da ga uredjujete vise,dobro je i ovako,sve ste pare potrosili na uredjivanje,a ono sve isto kao pre 5god.


Vladan Gašić novi predsednik FSRO\nNa izbornoj sednici 8. saziva Skupštine Fudbalskog saveza rasinskog okruga za mandatni period 2019-2023 izabran je nov predsednik. Naredni četvorogodišnji mandat jednoglasnom odlukom dodeljen je Vladanu Gašiću.\nBivši predsednik FSRO Dragiša Binić na sinoć održanoj skupštini poželeo je sreću i uspeh u planiranom radu i izgradnji infrastrukture. Istakao je da je to veoma mukotrpan i rad pun odricanja, ali zna da je novi predsednik Vladan iskusan i sa znanjem došao na to mesto tako da se ne brine da će on poboljšati i unaprediti rad FSRO.\nNovi predsednik FSRO Vladan Gašić je predstavio svoje planove za četvorogodišnji mandat i istakao da tek treba da uđe u celu problematiku i vidi šta je urađeno , da to nadogradi i poboljša, jer kako kaže predsednik pre njega je to dobro radio. Poručio je da svi klubovi koji imaju bilo kakve probleme mogu da se obrate sekretaru saveza Dejanu Anđelkoviću, razmatraće se pojedinačno i rešavati postepeno.


Grčevi kod beba – Apoteka Farmako Lider\nKategorija: Grčevi kod beba\nGrčevi su prirodna rekcija nezrelog digestivnog trakta bebe na rad koji je potreban da bi se mleko svarilo, možda beba ne podnosi mleko ili je beba halapljiva (brzo sisa). Normalno grčevi nisu ozbiljno i zabrinjavajuće stanje, jer i bebe sa grčevima normalno jedu i dobro napreduju, uprkos plakanju. Svaka peta beba ima grčeve i jednako pogađaju i dečake i devojčice. Pojavljuju se obično od druge do četvrte nedelje života i traju do kraja trećeg meseca a retko i duže. Infantilne kolike (grčevi) su periodi neutešnog, intenzivnog plača nepoznatog uzroka, koji iznenada nastaje i obično su praćeni nadutošću stomaka, grčenjem nogu prema stomaku a pesnice su stisnute. Obično se javljaju u popodnevnim satima, neposredno nakon hranjenja i traju od nekoliko minuta do nekoliko sati. Većina roditelja se slaže da je držanje bebe u naručju najefikasniji postupak protiv grčenja. Sve bebe plaču, ali bebe koje plaču vise od tri sata dnevno uzastopno više dana u nedelji imaju grčeve (kolike). Dragi roditelji, možda ćete se namučiti u potrazi za pravim načinom ublažavanja grčeva kod vaše bebe, jer ono sto pomaže jednoj bebi možda neće pomoći Vašoj. Neke od stvari koje možete da uradite su: da držite bebu uspravno dok je hranite, odaberete odgovarajuću flašicu ako bebu hranite mlečnom formulom da bi izbegli suvišno gutanje vazduha, eventualno promenite mlečnu formulu, sopstvenu ishranu prilagodite (izbacite jako začinjenu hranu, citrusno voće, alkohol, dosta kafe), masirajte svoju bebu, okupajte je, ponudite varalicu, ljuljuškajte, pustite laganu muziku ili jednostavno provozajte i budite smireni. Ako ništa od ovoga ne pomaže pokušajte sa pomoćnim lekovitim sredstvima. Vašoj bebi možete dati Colief kapi, BioGaia kapi ili neki homeopatski preparat. Konsultujte se sa vašim pedijatrom\njul 18, 2016 admin No comments exist\nBioGaia probiotske kapi sadrže Lactobacillus reuteri Protectis, prirodne laktobakterije koje pomažu uspostavljanju ravnoteže u digestivnom traktu. Kapi se koriste kod grčeva kod beba, kod dijareje, tokom uzimanja antibiotika i za jačanje imuniteta. Mogu da se koriste od rođenja\nColief kapi protiv grčeva\nColief kapi protiv grčeva kod beba su nov, siguran i prirodan pristup grčevima kod beba. Colief kapi sadrže enzim laktazu koji se inače sintetiše u organizmu i omogućavaju bebama sa prolaznim nedostatkom enzima laktaze da normalno uživaju u mleku uz istovremeno olakšavanje varenja i smanjenje nelagodnosti povezanih sa crevnim grčevima. Kada se kapi dodaju u…


Kapčan: Zapadni Balkan jedan od prioriteta SAD - Politika - Dnevni list Danas\nPočetna » Vesti » Politika » Kapčan: Zapadni Balkan jedan od prioriteta SAD\nKapčan: Zapadni Balkan jedan od prioriteta SAD\nČlan američkog Saveta za spoljne poslove i profesor Univerziteta Džordžtaun Čarls Kapčan (Charles Kupchan) izjavio je danas u intervjuu za Radio slobodna Evropa (RSE) da signal koji se šalje jeste da SAD vide region Zapadnog Balkana kao prioritet.\nKapčan je o imenovanju na mesto ambasadora SAD u Srbiji Kristofera Hila (Christopher Hill), nekadašnjeg zamenika Ričarda Holbruka (Richard Holbrooke), glavnog američkog pregovarača tokom mirovnih pregovora u Dejtonu rekao da Hil ima ogromno iskustvo, kredibilitet i pristup ključnim igračima u Vašingtonu.\n„Mislim da gledate u jednog od najiskusnijih pojedinaca sa visokim ugledom, što mislim da je prilično dobra vest za Srbiju“, rekao je Kapčan i dodao da to imenovanje pokazuje brigu za Balkan američkog predsednika Džozefa Bajdena (Joseph Biden).\nKapčan je ocenio da će to doprineti „novom i iskrenom naporu da se zakotrlja lopta napred ka regionu“, posebno u cilju „normalizacije odnosa između Srbije i Kosova“, i političkog napretka u BiH.\nPrema njegovim rečima, najbolji korak napred je timski rad između SAD i Evropske unije u cilju napretka dijaloga između Beograda i Prištine.\nBosna i HercegovinaDžozef BajdenKosovoSjedinjene Američke DržaveSrbijaBeograd


RTCG - Radio Televizija Crne Gore - Nacionalni javni servis :: Ekonomija :: Za devet mjeseci u minusu skoro 10 miliona\nFOND PIO 20. 10. 2018. 09:00 >> 09:01 1\nZa devet mjeseci u minusu skoro 10 miliona\nZa finansiranje izdataka po osnovu prava iz penzijskog i invalidskog osiguranja (PIO) iz opštih prihoda državnog budžeta za devet mjeseci ove godine izdvojeno je 98,8 miliona eura.\nIz Fonda PIO su Danu kazali da taj iznos čini 31,37 odsto od ukupnih sredstava za isplatu primanja, odnosno toliki je deficit te institucije u ovoj godini.\nIznos deficita za devet mjeseci skoro je dostigao prošlogodišnji iznos, koji je bio 102,15 miliona, dok je po procentualnom učešću deficit povećan za preko šest odsto.\nPrema podacima Fonda PIO, deficit se od 2013. godine smanjivao i po iznosu i po procentualnom učešću, pa je tako sa 144 miliona, koliko je iznosio te godine, spušten na 102,15 miliona prošle godine.\nProcentualno učešće je sa 37,2 odsto palo na 25,1 procenat.\nKako piše list, ako je suditi prema podacima za devet mjeseci, iznos i procenat deficita će se u ovoj godini povećati.\nNedavno je ministar rada i socijalnog staranja Kemal Purišić naveo da bi za deset do 15 godina Fond PIO mogao da bude samoodrživ.\nDirektor Fonda PIO, Dušan Perović, rekao je za Dan da se deficit u periodu od 2013. do prošle godine kontinuirano smanjuje.\n"Rezultat smanjenja deficita i pored rasta izdataka po osnovu prava iz penzijskog i invalidskog osiguranja rezultat je značajnog rasta izvornih prihoda, odnosno doprinosa za PIO", objasnio je Perović.\nOn je rekao da se, imajući u vidu njihovo kretanje u ovoj godini, kao i povećanje privrednih aktivnosti kroz investiciona ulaganja, može očekivati i dalji rast prihoda po osnovu doprinosa, kao i da će, iako je teško precizirati rok, penzijski sistem u narednom srednjeročnom, a posebno dugoročnom periodu biti održiv.\nPerović je objasnio da je, za održivost penzionog sistema koji se bazira na tekućem finansiranju, veoma važan pokazatelj stopa zavisnosti, kojom se prikazuje odnos zaposlenih i penzionera, odnosno broja uplatioca doprinosa i korisnika prava koji se iz tih doprinosa finansiraju.\n"Stopa zavisnosti za avgust iznosi jedan na prem 1,7, što znači da za isplatu penzije jednog penzionera 1,7 zaposlenih uplaćuje doprinose. Iako se smatra da je optimalan odnos jedan na prema pet, a minimalan jedan na prema tri, ove odnose je teško postići čak i u ekonomski najrazvijenijim zemljama Evrope", tvrdi Perović.\nNa pitanje koliki je broj penzionera koji se penzionisao prije vremena na osnovu izmjena i dopuna Zakona o PIO, Perović je kazao da trenutno isplaćuju 13,487 hiljada korisnika koji su pravo na penziju ostvarili shodno tim zakonskim rješenjima, odnosno povoljnijim uslovima od opštih.\nRastu prihodi Fonda PIO od doprinosa\nBudžet Fonda PIO 448,58 miliona\nObjavljen konkurs za mjesto direktora Fonda PIO\n11. 11. 2019. 0


Vučić: U Vladi Srbije nikad neće sedeti kriminalci : Nadlanu.com\nVučić: U Vladi Srbije nikad neće sedeti kriminalci\nObjavljeno 5. feb 2013. / 09:38:29\nZbog afere „Šarić“ neće biti raspisani vanredni izbori, ali će odgovarati svako ko je počinio krivično delo, bez obzira na ime i funkciju, izjavio je lider SNS i prvi potpredsednik Vlade Aleksandar Vučić. On je rekao da se to odnosi na istragu 24 sporne privatizacije, ali i na „slučaj Šarić“, Razvojnu banku Vojvodine i „Galeniku“.\n- Nama u ovom trenutku izbori najviše odgovaraju, ali nećemo ići protiv volje građana preuzimajući odgovornost na svoju štetu - rekao je Vučić i dodao da ne može da se zakune da izbora nikad neće biti, ali da Vlada, koja je, kako je rekao, postigla za šest meseci bolje rezultate nego prethodna za četiri godine, sada mora da nastavi rad na dobijanju datuma za pregovore sa EU, privlačenju investicija i omogućavanju boljeg života građana.\n- U Vladi nikad neće sedeti kriminalci i odgovaraće svi koji su počinili krivična dela. Neću da budem deo tima koji će tužilaštvu praviti procesne smetnje - rekao je Vučić i otkrio da je za kontakte premijera s Rodoljubom Radulovićem saznao pre nekoliko dana, te da mu je Dačić o tome rekao isto što je izneo u javnosti.\n- Iznenadili biste se kad biste videli ko se sve s kim sastajao, ali to nije moj posao. Moj posao je da utvrdimo ko je vršio krivična dela - rekao je Vučić.\nPrvi potpredsednik Vlade istakao je da nijedan papir koji se pojavio u javnosti nije izašao iz službi bezbednosti, već iz policije.\n- Ni iz jedne službe bezbednosti - VOA, BIA ili VBA - nije izašao nijedan papir, već iz policije. I to niko nije pokušao ni da sakrije - rekao je Vučić.\naleksandar vučićdarko šarićvanredni izbori 2013


Dodik: Neću se povući pod pritiskom zapada | Zvornik Danas\nBEOGRAD – Predsjednik Republike Srpske Milorad Dodik izjavio je da se neće povući pred pritiskom Zapada zbog odluke o referendumu, jer se ne plaši smjene niti sankcija.\n„Spreman sam da se žrtvujem za Srpsku. Bio predsjednik Republike Srpske ili ne, nikada neću prestati da se borim protiv međunarodne nepravde u BiH“, rekao je Dodik povodom sve otvorenijih prijetnji koje mu upućuju pojedini predstavnici međunarodne zajednice u BiH zbog odluke Narodne skupštine Republike Srpske o referendumu.\nOn je za beogradske „Večernje novosti“ izjavio da referendum o Sudu i Tužilaštvu BiH, koji „otvoreno rade protiv Srba i siju mržnju“ jeste legitimno i neosporivo demokratsko pravo i poručio da su prijetnje iz međunarodne zajednice, koje ovih dana dobija, besmislene i nedemokratske.\n„Ne plašim se smjene, niti sankcija! Mene može samo da smijeni narod Srpske koji me je i izabrao na funkciju predsjednika. Sarajevo sada traži od visokog predstavnika u BiH Valentina Incka da me razriješi zbog odluke o referendumu“, rekao je Dodik.\nOn je, međutim, objasno da Incko ne može da ga smijeni jer nije izabran na funkciju predsjednika Srpske njegovom voljom nego voljom naroda, ali, kako je istakao, evidentno je da je pritisak na Republiku Srpsku svakog dana sve jači.\nDodik je poručio da se neće povući i da će se referendum održati ako ne budu ispunjeni zahtjevi Republike Srpske jer Ustav garantuje građanima Srpske to pravo.\n„Neću se povući pred pritiskom Zapada, koji ne može da pobije demokratsku odluku parlamenta Republike Srpske. Razumijem da dijelu međunarodne zajednice ne odgovara naš zahtjev za reformu pravosuđa BiH, koja je pod njihovom i kontrolom političkog Sarajeva“, rekao je Dodik.\nPredsjednik Republike Srpske je napomenuo da je Banjaluka spremna i na dalje razgovore o reformi pravosuđa BiH, te da u slučaju da se ispune njeni uslovi, nema ni potrebe za referendumom.\n„Racionalan sam i odgovoran političar i uvijek ću na prvom mjestu voditi računa o interesu Republike Srpske. Otvoreni smo za razgovore, ali ako ne bude rezultata i promjena u pravosuđu BiH, referendum je neminovan“, zaključio je Dodik.\nNa pitanje kakav konačan stav prema referendumu očekuje od Srbije, Dodik je odgovorio da očekuje konstruktivan pristup Beograda ovom problemu.\n„Najviši državnici Srbije su svjesni da Sud i Tužilaštvo BiH rade selektivno i politički. Zato vjerujemo u njihovu podršku našim nastojanjima da pravosuđe BiH vratimo u dejtonski i ustavni okvir“, rekao je Dodik.\nOznake: milorad dodikreferendum


Grupa C - dve dvojke, duplo pečenje i "vatreni" rasplet - Sportske.net\nGrupa C - dve dvojke, duplo pečenje i "vatreni" rasplet\nPred poslednje mečeve u grupi C fudbal nije tema. Italijani strahuju, Španci ih uveravaju u poštenje, Hrvatska gleda sebe, Trap obećava borbu protiv zemljaka...\nDva mesta, tri putnika. Rasplet u grupi C videćemo večeras, Španija, Hrvatska i Italija bore se za četvrtfinale, jedna ekipa večeras ide kući.\nMalo ko je pričao o igri, Italijani se pribojavaju remija od 2:2 između Hrvatske i Španije koji bi ih eliminisao, bez obzira na to šta urade protiv Republike Irske.\n"Italija ne treba da sumnja u naše poštenje. Igramo bez kompleksa, protivnik nam je najbolji tim na svetu, ali nismo bez šansi. Mada, biće nam potrebna utakmica života da pobedimo Špance", rekao je Slaven Bilić.\nOn dodaje da je Španija pokazala dva lica i da je izvukao pouke iz remija aktuelnog šampiona sa Italijanima na startu.\nNema problema sa timom, na teren će standardna postava.\nPletikosa, Srna, Šinenfeld, Ćorluka, Strinić,\nRakitić, Vukojević, Modrić, Perišić,\nI protivnički selektor Del Boske ne želi da priča o stvarima koje nemaju veze sa fudbalom.\n"To je van svake pameti. Mi smo sportisti, igramo da pobedimo. Ne zanimaju nas kalkulacije, ne znam kako je to igrati na remi. Mi jesmo bolji tim od Hrvata, ali to ne znači ništa pre meča. Ako ne budemo na svom nivou, lako možemo da se okliznemo. Pogledajte šta se desilo Rusima", upozorava Del Boske.\nStvari su legle na svoje mesto, Španci će početi sa Toresom, Fabregas će šansu čekati sa klupe.\nArbeloa, Ramos, Pike, Alba,\nAlonso, Buskets, Ćavi, Inijesta, Silva,\nŠpanci su u najboljoj situaciji, svako remi im je dovoljan za prolazak.\nItalija mora da osluškuje vesti iz Gdanjska, ali ne sme da zaboravi da je uslov da uopšte razmišlja o četvrtfinalu pobeda protiv Iraca.\nNeće imati popusta kod zemljaka Trapatonija, iako je rival eliminisan.\n"Nema šanse, izvešću najbolji tim, to je jednostavno poštovanje i protivnika i uopšte doprinos regularnosti", kaže najtrofejniji italijanski trener.\nO'Ši, St Ledžer, Dan, Vord,\nMekgidi, Vilan, Endrjus, Daf,\nItalijani sumnjaju u Hrvate i Špance, opekli su se 2004. ali ipak preovladava mišljenje da bi trebalo da se okrenu sebi.\n"Ne možemo da utičemo na ono što će se dešavati uz Gdanjsku. Moramo da mislimo na Republiku Irsku. Ubeđen sam da imamo dovoljno kvalitetan tim da pobedimo rivala", kaže Prandeli.\nItaliji je potrebna i ubedljiva pobeda, ako Španci i Hrvati završe 1:1, jer u tom slučaju gleda se gol razlika, a tu već odlučuju mečevi protiv Iraca. Španija je bila ubedljiva, Hrvatska je slavila sa 3:1, a pobeda od jednog gola razlike, za Italijane bi bila pirova, ako u Gdanjsku završi 1:1.\nPrandeli razmišlja o povratku oporavljenog Barzaljija, što znači da bi u vezni red mogao da se vrati De Rosi.\nKjelini, Bonući, Barzalji,\nMađo, De Rosi, Pirlo, Markizio, Đakerini,\nDi Natale, Kasano.\nObe utakmice počinju u 20:45.


Obavljeni početni intervjui u okviru istraživanja na Projektu „Razvoj zaista: Evaluacija uticaja na razvoj i učinaka regionalnih razvojnih agencija u Srbiji“ - Centar za evropske integracije\nObavljeni početni intervjui u okviru istraživanja na Projektu „Razvoj zaista: Evaluacija uticaja na razvoj i učinaka regionalnih razvojnih agencija u Srbiji“\nU svrhu osmišljavanja i planiranja istraživanja koje će biti sprovedeno u okviru projekta „Razvoj zaista: Evaluacija uticaja na razvoj i učinaka regionalnih razvojnih agencija u Srbiji“, članovi profesionalnog tima Centra za evropske integracije Beogradske otvorene škole, Slobodan Ocokoljić i Vanja Dolapčev, su obavili početne intervjue sa spoljnim saradnicima i predstavnicima zainteresovanih strana.\nIntervjui su obavljeni sa direktorom Instituta za teritorijalni ekonomski razvoj (www.lokalnirazvoj.org), Dragišom Mijačićem, i sa predstavnicima Regionalne razvojne agencije „Zlatibor“ (www.rrazlatibor.co.rs), direktorom, Slavkom Lukićem i višim savetnikom za životnu sredinu, Milošem Radojevićem.\nKroz intervju sa Dragišom Mijačićem dobijena su korisna saznanja o osobenostima akreditovanih regionalnih razvojnih agencija u Republici Srbiji. Podatke o radu, učincima i izazovima sa kojima se jedna akreditovana regionalna razvojna agencija u Republici Srbiji suočava, članovi profesionalnog tima Centra za evropske integracije Beogradske otvorene škole su dobili kroz intervju sa predstavnicima Regionalne razvojne agencije „Zlatibor“. Dobijena saznanja će biti korišćena za planiranje istraživanja u okviru Projekta, naročito prilikom odabira uzorka koji će biti istraživan i prilikom osmišljavanja upitnika i intervjua.\nNa ovaj način uspostavljena je i dobra saradnja sa predstavnicima Instituta za teritorijalni ekonomski razvoj iz Beograda i predstavnicima Regionalne razvojne agencije „Zlatibor“ iz Užica.\nU predstojećem periodu biće izvršeno terensko istraživanje kroz dubinske intervjue sa predstavnicima zainteresovanih strana u vezi gledišta koje imaju kada je reč o radu njihovih regionalnih razvojnih agencija.


Lica sa invaliditetom tokom projekta sticala nova znanja | Arhimed\nOd 1. februara do 30. septembra 2016. godine kompanija Arhimed je realizovala projekat „Digitalizacija dnevnog lista Pobjeda 1963. godina“ u cilju osposobljavanja lica sa invaliditetom. Projekat je omogućen zahvaljujući saradnji sa Zavodom za zapošljavanjem Crne Gore a u partnerstvu sa Novom Pobjedom, gdje su se zaposleni obučavali arhiviranju podataka u informacioni sistem Arhimed, prije toga prošavši informatičku obuku.\nPo završetku osmomjesečnog projekta, u kompaniji je sprovedena anketa koja je obuhvatila kako učesnike projekta, tako i zaposlene u Arhimedu. Ciljevi anketiranja su brojni. Primarni cilj ankete jeste utvrđivanje stepena zadovoljstva učesnika projekta i koliko su imali mogućnosti za razvoj radnih sposobnosti i učenje novih vještina. Takođe, utvrđen je i stepen informisanja zaposlenih o potrebama i problemima osoba sa invaliditetom u radu, prije i nakon završetka projekta, kao i uspješnost realizovanog projekta.\nAnketa među OSI, učesnicima projekta\nRezultati istraživanja su pokazali da je adekvatna obuka na početku projekta itekako uticala na unapređenje znanja i vještina osoba sa invaliditetom. 90% ispitanika je odgovorilo da su tokom trajanja projekta imali mogućnost napretka i dobijali nove radne zadatke, dok je 80% saglasno u ocjeni da su zahvaljujući radnim obavezama imali mogućnost sticanja novih znanja.\n60% ispitanika je istaklo da je zahvaljujući radu u kompaniji steklo odgovornost prilikom obavljanja radnih zadataka, dok je 40% taj akcenat stavilo na shvatanje značenja tačnosti, kako po pitanju poštovanja radnog vremena, tako i obavljanju radnih zadataka.\nAnketa među zaposlenima u Arhimedu\nKada je riječ o važnosti edukacije kako o potrebama osoba sa invaliditetom, tako i o mogućnostima integracije u kolektiv, najbolje govore rezultati anketiranja zaposlenih u kompaniji. 80% zaposlenih je istaklo značaj organizovanja radionica o potrebama i problemima osoba sa invaliditetom makar jednom u dva mjeseca.\n100% ispitanika je istaklo da im je ovaj projekat omogućio prihvatanje različitosti kao i različitih mogućnosti u radu, dok je 90% saglasno u ocjeni da u svakoj kompaniji treba da bude zaposlena barem jedna osoba sa invaliditetom.\nPodstrek za budućnost\nOno što ohrabruje, što je ujedno i podstrek za kompaniju, ne samo po pitanju ovog projekta, već i realizacije nekih drugih u budućnosti, jesu podaci koje su obje ankete pokazale po pitanju pozitivnih strana ovog projekta. Ispitanici su saglasni u ocjeni da su to bolja socijalizacija osoba sa invaliditetom, sticanje novih radnih vještina, nova poznanstva, razvoj empatije u kolektivu, razbijanje predrasuda, razvoj tolerancije.\nKako smo istakli na samom startu projekta, cilj je da nakon završetka možemo da govorimo o primjerima dobre prakse u profesionalnom osposobljavanju da i o uspješnom usključivanju osoba sa invaliditetom u društvo. Na pitanje da li bi drugim licima i kompanijama preporučili da učestvuju u ovakvim i sličnim projektima, svi ispitanici, u okviru obje ankete su odgovorili pozitivno.\nTakođe, 80% učesnika projekta nastavilo je svoj rad u kompaniji Arhimed na određeni period, što govori o dostizanju našeg zacrtanog cilja, gdje smo uspjeli skenirati 52 broja Pobjede iz 1963.godine i unijeti 4.678 članaka, kao i prekucati 9.222 novinskih članaka (Pobjeda 1944-1948.).\nPlaniramo da učestvujemo u sličnim projektima u budućnosti, jer u okviru njih rastemo ne samo kompanija, nego i kao odgovorni članovi društva.


Tokom pojačane kontrole sankcionisan 41 vozač zbog upravljanja vozilom pod dejstvom alkohola - infoBirač\nNa području Policijske uprave Zvornik, u periodu od 27. do 29. februara 2020. godine, realizovana je regionalna akcija pojačane kontrole učesnika u saobraćaju, sa akcentom na kontrolu prisustva alkohola i opojnih droga ili lijekova koji se ne smiju upotrebljavati prije i za vrijeme vožnje.\nTokom navedene akcije, policijski službenici Policijske uprave Zvornik su kontrolisali 377 učesnika u saobraćaju, od kojih je 112 sankcionisano. Od ukupnog broja kontrolisanih, 330 učesnika je podvrgnuto kontroli prisustva alkohola u organizmu, od čega je kod 41 vozača utvrđeno prisustvo alkohola u organizmu.\nŠest vozača je lišeno slobode i zadržano do istrežnjenja ili oporavka kod kojih je utvrđeno prisustvo alkohola preko 1,5 g/kg ili su odbili da se podvrgnu alkotestiranju, dok su dva učesnika sankcionisana prilikom kontrole na prisustvo opojnih droga ili psihoaktivnih lijekova. Pored toga, evidentirano je i 69 ostalih prekršaja po drugim osnovama iz oblasti bezbjednosti saobraćaja.\nVeliko priznanje za FK Drinu i mladu fudbalerku ovog kluba – Rajna Tešić u reprezentaciji u BiH\nNarodna biblioteka Zvornik: Radionica za djecu povodom 8. marta


M. D. 28. januara 2018. 10:52\nFoto: Tsutomu Takasu - CC BY 2.0\nMenadžer Mančester Sitija Pep Gvardiola izjavio je da se transfer politika ovog kluba rukovodi na osnovu definisanog budžeta koji ne omogućava da se u svakom trenutku može dovesti neki vrhunski fudbaler.\nSiti je dugo bio zainteresovan za čileanskog fudbalera Aleksisa Sančeza koji je na kraju iz Arsenala prešao u rivalski Junajted gde će zarađivati više od 350.000 funti nedeljno.\n„Ukoliko želiš da se nadmećeš u sva četri takmičenja, moraš da se suočiš sa povredama. Da bi bio uspešan trebalo bi da imaš 22 vrhunska fudbalera, ali to je preskupo za svaki klub, pa i za Mančester Siti. Trenutno nismo u stanju da za nekog igrača platimo više od 100 miliona funti“, izjavio je Gvardiola za Skaj sport.\nPrema navodima italijanskog Skaj sporta, Siti je bližu angažmana fudbalera Atletik Bilbaa Emerika Laporta čiji bi transfer iznosio 57 miliona funti i taj način bi bio srušen klupski rekord od 55 miliona koliko je plaćeno Volfsburgu za Kevina De Brujnea.


Radnici u Ninijevoj „Niškoj pivari“ štrajkuju više od mesec dana - juGmedia\nRadnici u Ninijevoj „Niškoj pivari“ štrajkuju više od mesec dana\nNIŠ – Ne nazire se kraj štrajka radnika „Niške pivare“, iako je započet još pre više od mesec dana. Zaposleni, njih 130, redovno dolaze na posao, ali ne rade i ne primaju plate.\nVlasnik preduzeća Jovica Stefanović Nini, koji duguje 5,5 zarada, se ne pojavljuje pred štrajkačima.\n„Od 3. oktobra kada smo stupili u štrajk sa vlasnikom smo razgovarali samo jednom i to neposredno nakon otpočinjanja štrajka. Nismo uspeli da se dogovorimo jer smo tražili da nam odmah isplati dve plate, a on je predložio da nam svakog desetog u mesecu isplaćuje po platu i po. Od tada se više nije pojavio u preduzeću, niti smo uspeli da stupimo u kontakt s njim“, istakao je poverenik ASNS sindikata u „Niškoj pivari“ Miljan Damnjančević.\nPrema rečima Damnjančevića, preduzeće nema sirovine za proizvodnju, a u magacinima nema ni jednu flašu piva.\n„Pre par dana Stefanović nam je preko svojih ljudi poručio da više nema para za plate, ali da može da kupi sirovine neophodne za proizvodnju. Poručio nam je takođe da ćemo platu primiti kada prodamo to pivo. Ne slažemo se sa tim, jer kad bi već sutra krenuli da radimo, to bi značilo da bi platu primili tek decembra“, izjavio je Damnjančević.\nOn kaže da trenutno postoje samo dve opcije za okončanje štrajka. Jedna je da Stefanović pokaže dobru volju i isplati radnicima zaostale plate, a druga opcija je da se u čitavu priču uključi država i njeni organi.\nNiška pivara bila je svojevremeno jedna od pet najuspešnijih pivara u zemlji. U njenom pogonu radilo je 360 radnika, a godišnja proizvodnja iznosila je 250.000 hektolitara piva. Nakon privatizacije, 2006. godine, broj zaposlenih je drastično smanjen, a godišnja proizvodnja spala je na 50.000 hektolitara.\nPas odveo potragu do tela poštonoše\nUdruženje građana “Plant” pozvalo je nezaposlene devojke i mlade žene koje imaju od 17 do 29 godina na besplatnu obuku o preduzetništvu. (više…)\nNIŠ - Narodno pozorište tokom decembra obeležiće jubilej, „Prvih 10 godina predstave Edmund Kin“ jer će u četvrtak 3.decembra biti 75. izvođenje…\n05.11.2012. u 23:48\nTaj htede da kupi leskovacko Zdravlje\naha na Novo obećanje đacima škole “Josif Kostić”: Vratićete se u klupe u sledećem polugodištu\nTesar iz Lamele na Novo obećanje đacima škole “Josif Kostić”: Vratićete se u klupe u sledećem polugodištu


Kinezi i petogodišnji plan: Na dnevnom redu čipovi i seljaci\nDelegati Kineske komunističke partije rapravljaju o novom petogodišnjem planu u kome je rast BDP-a nije na prvom mestu\nRukovodstvo Kineske komunističke partije na sastanku u poslednjoj sedmici oktobra razmatra novi petogodišnji plan. Dnevni red se svodi na jednu temu – tehnološku samodovoljnost i odbranu od učestalih pritisaka SAD.\nDržavni vrh Kine je svestan da zemlja mora da bude spremna da se bolje zaštiti od turbulencija u svetskoj ekonomiji a posebno od pretnji iz Vašingtona i američkim sankcijama tehnološkim kompanijama, prenosi danas Radio slobodna Evropa (RSE) pisanje svetskih medija.\nU ponedeljak je počela sednica na kojoj bi trebalo da bude formulisan ekonomski plan za narednih pet godina a naglasak je na konkretnom cilju – razvoju poluprovodnika i druge visoke tehnologije u vreme kada Vašington prekida pristup američkoj tehnologiji, prenosi “Asošiejted pres”.\nDo 2030. veći od SAD\nKineska privreda se već brzo oporavlja od šoka korona virusa i ako ostane na putanji rasta poslednjih godina, prevazići će SAD u narednoj deceniji, ističe “Blumberg”. Takva mogućnost je i razlog sve većih trvenja sa SAD i Sijeve strategije za ubrzanje planova za zaštitu Kine od promena u svetskoj ekonomiji.\nIako vladajuća partija dve decenije promoviše razvoj poluprovodnika, kineski proizvođači pametnih telefona i drugih proizvoda i dalje se oslanjaju na SAD, Evropu i Japan za procesorske čipove, usled čega, podvlači AP, Peking oseća povećan pritisak pošto je administracija predsednika SAD Donalda Trampa ukinula pristup američkim proizvodima za Huavej u sporu oko tehnologije i navodne (ne)bezbednosti njegove 5G mreže.\nPetogodišnji plan, 14. u nizu, osnova je vladinih industrijskih planova u izrazito regulisanoj privredi, ukazuje AP i ističe da Vlada predsednika Si Đinpinga radi na promociji samoodrživog rasta podržanog domaćom potrošnjom i razvojem tehnologije, pošto tenzije s trgovinskim partnerima ometaju pristup izvoznim tržištima i tehnologiji.\nDok Komunistička partija želi da se kineska industrija oslanja na domaće dobavljače i potrošače u okviru strategije koju je nazvala “dvostruka cirkulacija”, AP ukazuje da ekonomisti upozoravaju da će to, mada bi moglo da pomogne smanjenju poremećaja od trgovinskih sporova sa SAD i drugim partnerima, povećati troškove i naštetiti produktivnosti.\nRast BDP-a više nije ultimativni cilj\nPetogodišnji planovi, kao nasleđe komandne ekonomije, ranije su se fokusirali na industrijsko restrukturiranje i održavanje srednje do visoke stope rasta, ali su sada kineski državni mediji izvestili da će u predstojećem planu ciljani rast BDP-a biti manje istaknut, jer zemlja prelazi na visokokvalitetni rast, piše „Blumberg“.\nNa Petom plenumu rukovodstva Komunističke partije, pored izrade petogodišnjeg plana s fokusom na jačanje tehnološke samodovoljnosti i domaće potražnje, takođe će se raspravljati o širokom planu za narednih 15 godina, s ciljevima koji će verovatno opstati tokom ostatka vladavine 67-godišnjeg predsednika Sija đinpinga, ukazuje „Fajnenšel tajms“.\nRok za ispunjenje prethodnog sveobuhvatnog cilja postizanja “umereno prosperitetnog društva” ističe 2021. godine, na stogodišnjicu osnivanja Kineske komunističke partije. Peking je sada, kako navodi Fajnenšl tajms, naznačio da će proširiti fokus na ekonomski rast uključivanjem ciljeva u zaštiti životne sredine, inovacijama i samodovoljnom razvoju u hrani, energiji i čipovima.\nPixabay/Danish Hazimi Fahrurrazi\nIako se očekuje da će na sastanku kineskog rukovodstva ove nedelje u Pekingu rezultati Komunističke partije u smanjenju siromaštva imati istaknuto mesto, pandemija kovid-19 je pogoršala okolnosti koje povećavaju nejednakost, piše „Njujork tajms“.\nMeđutim, kako ističe „Njujork tajms“, pandemija je razotkrila slabosti u pružanju najugroženijim građanima nešto više od najosnovnije socijalne zaštite, posebno u ruralnim oblastima.\nRani napori Kine u borbi protiv širenja COVID-19, uključujući zatvaranja oblasti širom zemlje, ostavili su stanovnike sela na stotine kilometara od fabrika u kojima rade i mnogi su mesecima nezaposleni, ukazuje „Njujork tajms“ i dodaje da se i njihova deca suočavaju s dodatnim problemima, pošto nemaju internet veze ili opremu za učenje preko interneta.\nčipovi Kina Mobilni telefoni privreda razvoj


RTS :: Tri grupe u populaciji značajne za sticanje kolektivnog imuniteta\nKoronavirus u Srbiji Tri grupe u populaciji značajne za sticanje kolektivnog imuniteta\nutorak, 19. jan 2021, 12:30 -> 18:51\nSa druge strane, ističe Jovanovićeva, znamo i da obolele osobe posle preležane infekcije imaju zaštitu pa ne mogu da se ponovo inficiraju istom varijantom virusa i treća grupa populacije su oni koji će biti vakcinisani i na taj način zaštićeni od infekcije.\n"Mogu samo da pretpostavim da je negde oko 35 do 40 posto ljudi već imunizovano bilo zbog bolesti ili asimptomatskih infekcija i nama je potrebno negde oko 60 do 70 posto najmanje imunizovanih osoba da bismo stekli kolektivni imunitet", kaže virusolog Tanja Jovanović.\nNaglašava da je vrlo važan i vremenski okvir u kome će se završiti imunizacija budući da virus već duže cirkuliše u populaciji, a njegova cirkulacija je vrlo važna i za njegovu promenljivost i nastanak novih varijanti.\n"Sve te promene u okviru virusnog genoma se prate i prati se efekat vakcinalnog soja virusa kako ne bismo propustili neke situacije u kojima se ne bi postigla stopostotna efikasnost vakcine", rekla je Jovanović.\n"U slučaju da virus cirkuliše u prirodi duže vreme, doći će do akumulacije novih mutacija, one se dešavaju duž celog virusnog genoma i vrlo je važno pratiti one koje se dešavaju u onim genima koji su odgovorni za proteine koji su uključeni u samu indukciju imunološkog odgovora", objašnjava virusolog Tanja Jovanović.\n"U ovom trenutku moram da pričam sa medicinsko-etičkog aspekta i bioetičkog aspekta da svaki pacijent odnosno osoba odgovara za svoje zdravlje. Ona je snažno preporučena kao imunizacija kako bi se zaštitili od kovida 19, ali ne možemo zakonski da je zahtevamo s obzirom na to da svaki pacijent odlučuje o svom zdravlju odnosno bolesti."\n"Da bi se ispitala delotvornost vakcine, možda može da se uradi serološki test da se utvrdi prisustvo antitela i njihova količina. To pokazuje koliko ste zaštićeni od virusne infekcije, ali pored serološkog odgovora, vakcina treba da imunizuje i da indukuje ćelijski imunološki odgovor", kaže dr Jovanović.\n"Naravno da će se efikasnost vakcine pratiti po Srbiji, ja sam najavila da mi konkurišemo za jedan evropski projekat koji prati postupak imunizacije i efekte imunizacije po celoj Evropi. U okviru ovog projekta nalaze se 22 evropske zemlje, a mi kao kandidat za ulazak u EU smo pozvani da prisustvujemo i da budemo aktivno uključeni u ovoj studiji. Nadamo se da će rezultati biti onakvi kakve očekujemo, znači da imamo jednu veoma bezbednu i efikasnu vakcinu", poručuje Jovanović.\n"U okviru ove studije je predviđeno da pratimo koliko se vakcinalni deo i komponenta vakcine razlikuje, u vakcini u cirkulaciji. Nisam sigurna da li će za neku budućnost, godinu ili dve biti potrebno da se pravi vakcina za neku novu varijantu virusa, ali u ovom trenutku nema opasnosti. Vakcina je potpuno bezbedna i efikasna i ja je snažno preporučujem našim građanima", poručuje virusolog doktor Tanja Jovanović.


Saša Janković: Prisluškivani opozicija i novinari - Privrednik - Vesti i privredni adresar zapadne Srbije\nSaša Janković: Prisluškivani opozicija i novinari\nDatum kreiranja: 18.03.2016 - 10:31:55\n– Nesumnjivo je utvrđeno da je Vojnobezbednosna agencija (VBA) prikupljala podatke o aktivnostima i saradnji određenih političkih stranaka i pokreta iako nije imala ni indicije da postoje okolnosti zbog kojih bi mogla da zasnuje svoju nadležnost, navodi se u godišnjem izveštaju koji je Narodnoj skupštini podneo zaštitnik građana Saša Janković.\n– U jednom postupku po pritužbi, pristupom neophodnoj dokumentaciji o događajima iz 2000. godine konstatovano je da je i tada vojna služba bezbednosti pratila aktivnosti tadašnje opozicije – stoji u izveštaju.\n– Od 11 preporuka koje je ovaj organ tokom 2015. godine uputio radi otklanjanja utvrđenih nezakonitosti i nepravilnosti u radu, VBA nije sprovela nijednu. Ni javna preporuka ovog organa predsedniku Srbije za razrešenje direktora Agencije, iznuđena opstrukcijom postupaka kontrole, nije sprovedena – piše u godišnjem izveštaju zaštitnika.\n– Resorni ministar je najavljivao otpuštanje preko 1.000 policajaca, ali nije mogao da se opredeli zbog čega – otpuštanje je istovremeno obrazlagao time da je policija “kriminalizovana” i time da su policajci višak. Nakon sastanka sa sindikatima, sa neformalnog spiska za otpuštanje sklonjeno je više stotina ljudi, što je pojačalo sumnje u arbitrarnost procedure za otpuštanje – piše zaštitnik.\n– U krivičnoj prijavi koju je godinu dana kasnije podneo pripadnik te službe i koja je javno objavljena, izneta je tvrdnja da je informatička oprema uništena radi prikrivanja tragova nezakonitog tajnog praćenja novinara i drugih javnih ličnosti. Nije velika verovatnoća da će se po podnetoj krivičnoj prijavi voditi krivični postupak jer tajna pratnja nije u krivičnopravnim propisima izričito karakterisana kao krivično delo. Međutim, takve mere pripadnika Ministarstva unutrašnjih poslova, ako su zaista činjene, bile bi duboko nezakonite i predstavljale bi ozbiljno kršenje privatnosti lica pod tajnom pratnjom i ugrožavanje slobode medija – naglašeno je u izveštaju.\n– Taj zaposleni redovno kontaktira sa novinarima i prikuplja informacije koje nisu u nadležnosti Ministarstva unutrašnjih poslova, niti bilo kog drugog državnog organa, pa ih prenosi neposredno i usmeno ministru unutrašnjih poslova. Jedno takvo saznanje ministar je u javnom službenom nastupu na nacionalnom medijskom javnom servisu izneo kao da se radi o službeno prikupljenom podatku i time razumno izazvao bojazan novinara od nezakonitog prisluškivanja – piše u godišnjem izveštaju zaštitnika građana Saše Jankovića.